title: Как да получите надеждни доставки от САЩ?

maintext:
Има няколко начина за получаването на доставки от САЩ. Кой е най-надеждният и кой най-популярният, от който можете да се възползвате – предстои да разберете в следващите няколко изречения.
Не е тайна, че пазаруването от чужбина, по-специално от Щатите е атрактивно, тъй като получавате високо качество за по-малко пари. Кой е казал обаче, че за да се възползвате от този начин на пазаруване трябва да пътувате хиляди километри до САЩ? Никой. Именно затова се популяризира толкова и опцията, която предлага интернет – онлайн пазаруване. В момента всеки сайт на световно известна марка предлага възможност за поръчка през интернет. Начините обаче, по които искате да ви бъде доставена стоката – избирате вие. А ето и какви опции имате.
Като най-популярен начин за поръчка и доставка изглежда е eBay, но да не пропуснем и магазина Amazon. Оттам нататък кръгозора малко се затваря, тъй като хората масово се възползват от тези начини за покупко-продажба. За щастие, ако не сте сигурни или са ви непознати като начин на работа, ние можем да ви предложим и още един вариант да получите своите доставки от САЩ от ushoppr.com. Да, той не е толкова популярен, колкото Ибей България, но е също толкова надежден и значително улеснен.
Посетете ushoppr.com и усетете магията на пазаруването. Можете да закупите желаните от вас стоки от 175 различни магазина, предназначени за уреди, стоки, дрехи, мода, домашни потреби, автомобилни части и т.н. Както казахме, многообразието е голямо. Това, което се изисква от вас е да отворите въпросния интернет сайт и да разгледате. Посещавайки някоя от категориите в него, можете да изберете магазин, от който искате да пазарувате. Стандартно сайтът ви пренасочва към официалната страница на избрания магазин, от където можете да изберете каквото пожелаете. Необходимо е да копирате линка на дадената стока, да го поставите в количката за пазар на посочения от нас адрес и оттам да следвате останалите лесни стъпки за поръчка и разбира се доставка.
Повече информация относно вашите доставки от САЩ можете да откриете на посочения интернет адрес, където всичко е разяснено по-подробно.


title: Колко време е необходимо за провеждането на бизнес коучинг?

maintext:
Как се отнасяте към идеите за развитие и постигане на по-добри резултати в сферата, с която се занимавате? Единствено готовността за възприемане на нови възможности, може да ви донесе и ефективност. Ако сте мениджър, знаете, че изискваните от вас способности не са малко и обхващат много аспекти. Подобно на новите технологии и методите търпят развитие и подобрение, а по отношение на човешката личност това е непрестанен процес. Ето как можете да се запознаете с метода бизнес коучинг Това тренинг, състоящ се от индивидуални сесии с опитен специалист. Вашият коуч мениджър е преминал през всички възможни нива на йерархията и може да ви даде възможно най-полезната обратна връзка.
В сесиите, които се провеждат средно веднъж или два пъти в седмицата за около един час, коучът ще ви дава насоки и необходимата подкрепа, за да подобрявате резултатите от дейността си. Още преди началото на един бизнес коучинг се прави интервю, в което се определя управленското ниво на мениджъра и посоките, в които той самият смята, че има нужда да се развива. Освен това се определят и целите на работа в рамките на определено време. Всичко това подготвяте заедно с вашият коуч, а на база на изградена система за отчитане на резултатите, можете да видите сами как завършва целият процес.
За да бъде успешен един тренинг е важно да се подпомогне личния потенциал. Ето за това в бизнес коучинг не очаквайте готови решения, а посоки на действие. Така, с откриване и подобряване на собствените възможности, ще можете да се справяте с идващите предизвикателства сами. Целият период на процеса, се определя от двама ви, като зависи от вашия график и уговорката ви с водещия, като оптималния вариант е определен да бъде около три месеца. Разбира се, това е индивидуално решение и зависи от много фактори. Можете да се запознаете подробно с този вид тренинг в сайта и да прецените, дали имате нужда от нова гледна точка.

fasttext_language: bg


title: Кои са най-подходящите калъфи за матраци

maintext:
Какво представляват калъфите за матраци и защо са необходими в ежедневието? Както знаете, с времето всяко нещо се изхабява, било то дреха или матрак. Матраците по-специално са много податливи на различни замърсявания, причинени от прашния въздух, инциденти с разливане на течности върху тях и много други. Ако искате да подновите облика на своя матрак – най-доброто решение е да го обзаведете с калъфи за матраци. По този начин той не само ще изглежда естетически по-добре, а и вие ще се чувствате по-комфортно в леглото си.
Знаете ли каква е връзката между добрия избор на калъфи за матраци и спокойния сън? Едва ли има човек, който не познава неприятното изпотяване през летни дни вечер и студа, който се усеща в леглото през зимата. За да ги избегнете – изберете своя калъф и подобрете качеството на съня си.
В интернет бихте могли да разгледате без усилие много видове калъфи за матраци, които притежават редица преимущества. Има, например, такива, които не позволяват задържането на влага и спомагат за преодоляване на изпотяването по време на сън. Материите на калъфите са дишащи, за да ви осигурят максимален комфорт, а това, по което трябва да се ръководите при избора си са именно вашите лични нужди. Можете да направите избора обаче единствено при наличието на голямо разнообразие калъфи за матраци.
В тази връзка, споменавайки интернет, не може да не споменем и онлайн магазин за матраци Matraci.bg, където ще намерите не просто много видове, а цяла колекция от марки и различни по състав калъфи за матраци.
Всичко, което трябва да направите е да съобразите покупката с нуждите си и красотата, и спокойния сън до няколко дни ще бъдат в дома ви.
Вземете най-доброто решение, закупувайки калъфи за матраци още сега, без излишни усилия и на изгодни цени, на посочения адрес.


title: Най-добрите магазини за бижута в мрежата - как да ги познаем?

maintext:
Изглежда, щом четете това, сте се впуснали в търсене на качествени онлайн магазини за бижута. Разбира се, нека не гледаме скептично, защото, ако не сте забелязали – пазаруването през интернет е бъдещето на търговията. И все пак, ако не сте сигурни дали може да се доверите на някой магазин в интернет за поръчката на скъпо бижу – ние можем да ви помогнем с няколко лесни стъпки. Тях ще прочетете в следващите редове и ако изберете да ги следвате, с тяхна помощ не можете да попаднете на най-добрите бижута във виртуалното пространство, както за вас, така и за вашите близки.
Какво обаче трябва да знаете преди това? Както със сигурност сте информирани и знаете – интернет, освен предимство и средство за по-улеснена търговия, крие и своите рискове. Някои от тях са свързани с невъзможността да видите предварително това, за което заплащате, а други са обвързани с несигурността на личните ви данни, които понякога предоставяте в определени онлайн магазини. Можете да избегнете всички тези свои притеснения и цялата несигурност, като се доверите на изпитаните магазини за бижута jewelry-dynasty. А ето и по какво се различават от останалите и как да ги познаете?
Като за начало, посещавайки jewelry-dynasty.com, ще ви направи впечатление опростения дизайн на магазина, улеснения достъп до всички артикули и разделянето им по-категории. Понякога сигурен признак, че сте попаднали на лоши магазини за бижута в интернет, може да бъде лошия дизайн на сайта и като че ли неговата незавършеност. Именно за това, доверете се на добре изглеждащи такива, които предлагат разнообразие на добри цени. Друг критерии, по който можете да познаете, че магазините за бижута са качествени, подобно на jewelry-dynasty, са именно изгодните цени. Напоследък не важи максимата, че колкото по-евтина е една стока, толкова по некачествена е. И не на последно място – подробната информация и реални снимки на бижутата са сигурен знак, че срещу вас стои магазин, който е работещ в действителност.
Ако искате да се убедите лично, то посетете предложения уеб адрес, още сега.


title: Дом за възрастни на чист въздух

maintext:
Какво трябва да знаете за настаняването в дом за възрастни и какви биха били най-благоприятните условия, за да може вашия близък да се чувства възможно най-комфортно?
Едно от важните условия, когато избирате, е домът за възрастни да има специалисти, работещи в него, добра материална база, медицинско лице, което да осигурява медицинска помощ при нужна и най-важното да бъде комфортно за хората, които го населяват.
Звучи като перфектното описание и не е невъзможно да откриете подобен дом за възрастни хора. Едно от предимствата при търсенето му може да ви бъде интернет. Като съвет обаче, който ще направи престоя на вашия възрастен роднина още по-приятен е да потърсите такъв старчески дом, който да е разположен на чист въздух. Всички сме виждали редица домове, занимаващи се в обгрижване на хора, чиято младост си е отишла, разположени в града в непосредствена близост до някоя оживена улица. Подобни условия могат да причинят стрес на живущите в съответния дом за възрастни, а също и да не се отразят добре на здравословното им състояние. Така че, ако наистина искате най-доброто за своя възрастен роднина – доверете се на такъв дом, който е обграден от свеж въздух, а в него и около него е спокойно. И не на последно място грижите за живущите са на ниво.
Както споменахме по-рано – интернет е мястото, където можете да получите информация за всичко, което ви интересува. Несъмнено ще откриете резултати за редица старчески домове, но бихме искали да улесним търсенето ви, като ви препоръчаме един по-специален дом за възрастни. Можете да се информирате за него, посещавайки следния уеб адрес – Abendrot.bg.
Накратко за какво става дума и какво представлява препоръчания дом за възрастни?
Да започнем с това, че се намира на изключително защитено от градския мръсен въздух място, тъй като е специализиран в грижите за възрастни хора с белодробни проблеми. В него редовно се организират редица забавления за живущите, а денонощната медицинска помощ и наблюдение са задължителна част от грижите в центъра.
Запознайте се по-подробно още сега за това какви са условията, материалната база и професионалистите работещи в посочения дом за възрастни на изписания по-горе уеб адрес.


title: С какво са полезни наличните за България карти в интернет?

maintext:
С какво ще са ви полезни наличните за България карти в интернет?
Случвало ли ви се е да сте на път и да не можете да се ориентирате за вярната посока? Много често хората, които пътуват самоцелно или са с ясната представа, че знаят къде се намират и как да стигнат до крайната цел на маршрута си, не взимат карти за ориентация със себе си. От друга гледна точка – защо пък да трябва да носите пътна карта, когато можете да се възползвате от различните опции на България карти в marshruti.eu?
Посещавайки marshruti.eu, пред вас ще се отвори страница с пътна карта на България, която освен за ориентиране може да ви послужи и вместо GPS навигация. С нейна помощ бихте могли да получите информация как да стигнете от точка до точка подробно, с ясно очератан, на картата, път. Както сами можете да се досетите, да използвате България карти и онлайн може да се окаже много повече от полезно. Освен стандартната пътна карта, в сайта ви очакват още две разновидности – георграфска и сателитна. От голяма полза може да ви бъде сателитният образ на улиците и местностите, през които преминавате по непознат маршрут.
Освен като навигация, използвайте предоставените ви България карти на посочения уеб адрес и като начин да се ориентирате къде се намирате или за да получите информация за определена местност. Това става като хванете и издърпате човечето в левия горен ъгъл, и го поставите на определена точка от картата. Така ще получите изображение и описание на мястото, което сте посочили.
Относно обяснението на всеки един маршрут, който зададете, освен синята линия, която ще ви се покаже на картата, отдолу под самата навигация ви очакват насоки накъде да завиете и къде точно се намирате. Навигацията на всички България карти в сайта отчита времетраенето на пътуването ви приблизително и колко километра предстои да изминете.
Не пропускайте да се запознаете по-подробно с различните възможности, които ви предлагат всички България карти на посочения адрес, още сега. По този начин лесно ще можете да се ориентирате и да стигнете до всяка една точка, както в страната, така и извън нея.


title: Какви са възможностите ни за избор на мълниезащитни инсталации Варна?

maintext:
Ако сте започнали ново строителство, което бихте желали да бъде защитено от природни явления, можете да се информирате и да прецените какви са рисковете и как можете да се предпазите по време на буря. Знаете, че в последните години у нас зачестяват бурите със зрелищни мълнии, които освен красота, носят в себе си невероятен потенциал за разрушение. Поради тази опасност за жилището, както и не на последно място за здравето и живота на обитателите, можете да се запознаете с мълниезащитните инсталации Варна Предлаганите системи за защита от мълния са в различни варианти, като всеки вид се изгражда на базата на редица фактори.
Специалистите от мълниезащитни инсталации Варна, изготвят плана си за изграждане на уредбата за защита, според големината на сградата и вида строителство, като материали и др. Освен това се има предвид и височината на обекта, както и големината на откритите площи и др. Така може да бъде изградена ефективна мълниезащитна уредба, която да застрахова дори обект с размерите на стадион. В сайта можете да се запознаете с някои от реализираните проекти, които се отнасят до различни видове обекти и сами да се убедите в прецизността на работата. Преди да се започне с изграждането на мълниезащитна и заземителна система, се прави оценка на риска от мълнии в района, като всяка стъпка се определя от строго спазвани стандарти.
В сайта за мълниезащитни инсталации Варна, ще видите, че има два основни вида мълниезащита – конвенционална и активна, като към последната спада мълниеприемника с изпреварващо действие. Това означава,че се произвежда заряд, който се изпраща микросекунди по-рано от идващия с мълнията, като по този начин срещата между двата се осъществява по-далеч от обекта. Както сами можете да се запознаете, разглеждайки в сайта този вариант на мълниезащита, има различни приемници, които действат с различно време за изпреварване. Вижте повече подробности в сайта и преценете сами каква е най-надеждната за вас защита от мълнии.


title: Колко вида покани за сватба можем да срещнем?

maintext:
Сред многообразието от сватбени продукти, които можем да срещнем стоят толкова много варианти, кои от кои по-примамливи, че понякога човек би искал да може да обърне специално внимание на всеки детайл и да избере най-хубавото. Не винаги, обаче това означава много евтин вариант. Дори в повечето случаи, когато става дума за новаторски идеи за сватба, които грабват вниманието ни, се налага да се подготвим повече от добре финансово. Не е така, обаче с онлайн магазина за покани за сватба okprint. Сред различните предложения в каталога можете да срещнете най-разнообразни видове, при това на приемливи цени. Още повече, че можете да направите своя избор, докато си седите спокойно у дома, без да се налага да обикаляте по магазините и замаяни от обикалянето да взимате компромисни решения.
Според стила на вашето сватбено събитие можете да се спрете както на класическите модели, които може би си спомняте от едно време и които, вероятно някои дами са си представяли, че ще изберат за своята сватба. Ето сега мечтите ви могат да се сбъднат и то с лекота. Ако желаете една изискано събитие, което да напомня на тези в приказките, то за вас има много какво да се предложи като избор на покани за сватба. Също така има богат набор от предложения и за други типове предпочитания. Някои биха желали да се спрат на нещо по-съвременно и например закачливо. Изберете онова, което ще ви обрисува като двойка, на първо място, защото си доставите удоволствие е най-важното в този период.
Както може би вече сте усетили по време на подготовката за важното събитие са на лице и някои напрегнати фактори, като липсата на време, усещане за притиснатост и невъзможност да се справите с всичко. Тук е мястото да се опитате да се успокоите и да си напомните поводът на вашето събитие, което е свързано с взаимността. Това означава, че от тук нататък можете да разчитате един на друг, като партньори и да взимате съвместни решения. Важното е да се осланяте на любовното чувство и ще видите как много неща могат да бъдат извършени с лекота. Разгледайте каталога с покани за сватба и заедно решете кой вид е най-подходящ за вас. Важното е да ви кара да се усмихвате, а това неминуемо ще се отрази и на вашите гости. Опитайте и скоро ще се наслаждавате на резултата.


title: Можем ли да намерим разнообразни детски рокли в интернет?

maintext:
Случвало ли ви се е да имате нещо предвид, когато обикаляте по магазините, но така и да не намирате това, което си представяте? Ако магазините, които са около вас не са заредени достатъчно или поради друга причина не харесвате предлаганото до момента, може да мине и повече време, преди да харесате нещо. Това може да се избегне, ако имате по-голям избор на едно място, а ще спестите и доста време, ако разглеждате вариантите онлайн. Такава алтернатива предлага каталогът за детски дрехи Киндерланд, където сред разнообразните категории ще откриете и детски рокли и всичко необходимо за малкото ви момиченце.
Знаем, че по отношение на детските роклички, принципно предложенията са много, но понякога се случва да не отговарят на нашите търсения. С варианта през интернет и както е в случая – с наличието на толкова много модели, можете да набележите нещо и да го поръчате. Удобството на пазаруването онлайн се състои и във факта, че можете да избирате всичко от компютъра и в толерантното отношение към възможностите за промяна в момента на получаването на избраните детски рокли, например. Ако се окаже,че размерът не е подходящ или поради друга причина да промените намерението си, можете да върнете поръчката, като тя може да се смени с друг размер или да се размени с друг избран модел.
Ето как и вашето момиченце може да се радва на своята рокля и вие можете да избирате и повече от една от предлаганите детски рокли, особено имайки предвид факта, че след определена сума, доставката е безплатна. В различни цветове и материи, според сезона можете да харесвате детски рокли от онлайн магазина, като може да сте сигурни, че изборът е голям. Ако сте решили да правите подарък, имате избор и за ваучер, който да подарите в различни варианти. Разгледайте възможностите и преценете сами или с вашето момиченце коя е рокличката, която ще го зарадва най-много.


title: Съвети при търсенето на евтини обувки онлайн

maintext:
Случвало ли ви се е да обикаляте дълго време по магазините в търсене на нещо, но безрезултатно? Ако отговорът ви е да или нямате време, поради многото задачи, с които сте затрупани, то имате алтернативен вариант и това е пазаруването през интернет. Така, ако имате нужда от нови обувки не е необходимо да излизате от вкъщи, а те сами могат да дойдат при вас. Това може да се случи, чрез магазина за обувки онлайн и eobuvki.bg, който предлага разнообразие от варианти. Сред предложенията за дамски и мъжки варианти, ще намерите по нещо за всеки сезон и според богат диапазон от вкусове.
Съвсем естествено е всеки човек да има своя уникален стил, според който понякога да се окаже труден изборът на каквото и да било. За това в онлайн каталога ще намерите варианти за много и различни предпочитания. Дамите, които са любители на високите токове, могат да ги намерят, както в техния класически вид, така и могат да се сдобият със зимни високи ботуши. Разбира се съветваме ги да внимават с токовете, особено по време на поледиците. Все пак всеки повод изисква и различен избор, поради което можете да сменяте моделите, както пожелаете, а когато видите и за какви намаления става въпрос в каталога за евтини обувки онлайн, то идеята няма да ви се стори толкова далечна.
Освен това в каталога ще намерите и обувки за деца. Отново в разнообразие от варианти, според вкусовете и сезона, можете да избирате това, което е най-доброто за вашето дете. Не бива да се забравя факторът удобна обувка. За да можете да се насладите по-дълго време на даден чифт, както и да имате здрави стъпала е добре да имате внимателно отношение към тях. При правенето на покупка, можете да заявите желания адрес и да изпробвате веднага пристигналите нови модели. Така имате право и да ги върнете в случай, че не са ви удобни. Вижте предложенията за обувки онлайн и направете сами своя избор.


title: Мрежесто мъжко бельо възбужда жените

maintext:
Какво е мнението ви за ексцентричното мъжко бельо? Ако въпросът ни ви се струва странен, то тогава би било добре да се запознаете подробно с нарастващата тенденция господата да избират провокативни модели бельо. И така, какво знаете за популярното напоследък мрежесто мъжко бельо?
Още в началото на днешната публикация смятаме за необходимо да поясним къде точно бихте могли да откриете въпросните модели бельо за мъже, както и какви са цените им. В случай, че сте на мнение, че от вас се изисква да обикаляте дълго време из целия град, за да намерите ексцентричните модели, които търсите, то тогава можете да бъдете сигурни, че грешите. Единственото, което се изисква от вас, е да натиснете няколко бутона на клавиатурата и мишката на компютъра, за да се запознаете с предложенията в електронен магазин за бельо.
Популярността на онлайн пазаруването нараства с всеки изминал ден, а и няма как да бъде другояче, след като именно то ни осигурява всичко, от което се нуждаем. Замислете се колко много време ще спестите, след като дори няма да бъде нужно да излизате от офиса или от дома си. Освен това бихте могли да се възползвате от по-ниски цени.
След като вече научихте къде бихте могли да откриете мрежестото мъжко бельо, както и много други модели, идва ред да поговорим и защо господата все по-често предпочитат подобни модели. Всъщност този факт не би трябвало да се струва странен. Все пак и представителите на силния пол искат да се чувстват желани в спалнята, а еротичното бельо е начинът да го постигнат. Това е и причината, поради която не са никак малко подаръците под форма на мрежесто мъжко бельо. Няма абсолютно никакво съмнение, че бихте могли да зарадвате любимия мъж.


title: Къде можем да намерим различни аксесоари за iphone 7?

maintext:
Случвало ли ви се е, скоро след като сте се сдобили с нов телефон, да ви се случи нелепата ситуация да го нараните или счупите? Това може да се окаже изключително разочароващо за вас и да ви създаде куп ядове, особено, ако още не сте го изплатили докрай. Ето защо е добре да го снабдите със защита, която да го предпазва от ситуации, свързани с издраскване или трайна повреда. В сайта за аксесоари за iphone 7 и sim.bg ще намерите много и различни варианти за калъфи и кейсове, които да ви дадат спокойствието, че можете да се ползвате от новата си придобивка дълго време.
В страниците на каталога, ще видите изработени от много устойчиви материали кейсове, които вече се изработват така, че да бъдат удобни и при хващане в ръка. Това предпазва от изплъзване, като и осигурява удобство. Можете да изберете от вида, който не ви задължава да вадите апаратът при употреба. Той може да си стои в кейса, позволявайки да се използва по предназначение с всичките му функции. На първо място, обаче ви е необходимо да намерите защитно покритие за дисплея. Видове покрития ще видите в каталога за аксесоари за iphone 7, като можете да изберете, дали да се спрете на по-надеждния стъклен вариант или найлоновия.
В зависимост от начина на живот, който водите и какъв е типът на вашата работа и съответно степента на комуникация по телефона, ви е необходима и различна степен на защита. Разглеждайте предложенията за аксесоари за iphone 7, ще намерите и удароустойчиви калъфи, както и такива, които дават възможност за употреба в различни атмосферни условия. Ще намерите и двойна защита, която да предпазва телефонът ви и отвътре, с помощта на меко микрофибърно покритие. Можете да изберете и калъфче, към което да има и вградена стойка. Така ще можете да използвате телефона си и без ръце, ако желаете да гледате нещо или да четете. Възможностите са много и според стила, можете да изберете най-подходящия за вас вариант. Вижте с какво разполага сайтът и преценете сами.


title: Как в няколко стъпки да намерим здравословни храни на ниски цени?

maintext:
Ако и вие сте започнали да се ориентирате по-сериозно към въпроса, относно това с какво се храните и какви продукти използвате, то може би сте запознати с някои течения и с някои магазини. Вероятно ви е направило впечатление, че алтернативните магазини започват да се появяват все по-често и това е чудесен факт, разбира се, обаче и цените им не са особено ниски, поради това, че все още хората не се насочват масово към тях. Въпреки, че някои от тях са наясно, че е по-добре да се снабдяват със здравословни храни tnt-21, често правят различен избор, продиктуван от цените.
Можете да намерите, както онлайн магазин за здравословни храни, така и да посетите някой от тях на място. В сайта ще намерите различни секции за различните продукти и според това, от което се нуждаете можете да изберете, като и цените не са никак високи. Дори можете сами да се убедите, че цените са конкурентни на тези от масовия пазар, което е едно добро начало на здравословната вълна.
В днешно време можете да изберете как да се храните и точно от къде да пазарувате, което е ваша лична свобода. Това е добрата новина на съвременния забързан свят, изпълнен с толкова много информация и динамика. Да се спрем на най-доброто е предизвикателство, както е с всяко нещо. Всичко е въпрос на спокойствие и позитивна настройка. Важен е опитът и всичко лека полека си идва на мястото. Щом сте успели да се отделите от инерцията на тълпата с масовия избор за ниско качествени продукти – то да изберете здравословни храни и изобщо всичко, свързани с пълноценния живот е въпрос на баланс. Важното е да сте осъзнали необходимостта от този вид лични решения и всички останали стъпки идват сами. Разгледайте сайта за здраве от Изтока и вижте с какво може да ви бъде полезен.


title: Защо да предпочетем ламинат пред друг вид подова настилка

maintext:
Имали ли сте усещането, че никога не можете да си изчистите пода, по който са полепнали всякакви мръсотии, особено, ако става дума за мокет или друга мека настилка? Ако това е така, вероятно няма да сте първите, които са имали подобно усещане, защото меките повърхности имат способността да събират много прах, които се набива надълбоко и от един момент нататък става невъзможно да бъдат изчистени с прахосмукачка. Ето защо все по-често хората търсят ламинат в lia.bg. Това е изключително лесно и свежо решение за вашия дом. В сайта може да разгледате различните варианти и да изберете вида, който ви харесва.
Специфичният материал, от който е направен ламинатът е описан много подробно в онлайн магазина. Можете да се осведомите за всеки един слой, от който е създаден и да се убедите в устойчивите характеристики на избрания материал. Да вземете такова решение може само да изглежда трудно, ако не сте наясно колко лесно се монтира един ламинат. Но веднага щом освободите набелязаното пространство за обновление, ще дадете поле за действие на майсторите, които ще поставят вашия нов под за много кратко време. Специалистите са отворени за всякакви въпроси и ще ви дадат необходимите напътствия, ако има специфики във вашето пространство, като подово отопление, например.
Можете да сте сигурни, че да изберете ламинат е едно добро решение и поради факта, че ще издържи много дълго време. Специалистите дават 20 години устойчивост на материала, което ще се съгласите си е доста време.
Ако се затруднявате какви цветове да изберете, можете да огледате добре с какво е обзаведено пространството и кое би се свързало най-добре с тях. Но на първо място е настроението, което искате да внесете в дома си, така че действайте смело. Разгледайте предложенията в каталога и почувствайте вдъхновението от свежата новост, която сте на път да си подарите.


description: Кабели "нг-LS" и "нг-HF"

title: Кабели "нг-LS" и "нг-HF"


description: Новини, видео, снимки и информация от Пловдив и региона и още: кино, заведения, театри, галерии, музеи, фирми, транспорт и още много

title: 3 години затвор за Анита Мейзер!


description: 31 ДЕКЕМВРИ (събота) 10.30 ч. НЧ „Пробуда-1904“ кв. Калтинец „Честита Нова година“ – пресъздаване на народния обичай „Сурвакари“. С участието на

title: НОВОГОДИШНА ПРОГРАМА за гр. Горна Оряховица

maintext:
10.30 ч.
НЧ „Пробуда-1904“ кв. Калтинец
„Честита Нова година“ – пресъздаване на народния обичай „Сурвакари“. С участието на децата от фолклорен танцов състав при НЧ „Пробуда – 1904“


title: 100 метра отсечка към мотел „Света гора“ е оценена на 230 хил. лв.

maintext:
Публикувана на: 20.12.2016г. 1 239 прегледа
За втори път общински съветници ще умуват дали да дадат път към обект за 10 млн. лв.
И НЕПОСРЕДСТВЕНО ПРЕДИ КОЛЕДА, ЗА ВТОРИ ПЪТ В РАМКИТЕ НА МЕСЕЦ ВЕЛИКОТЪРНОВСКИЯТ ОБЩИНСКИ СЪВЕТ ЩЕ ИМА ПОСЛЕДНАТА ДУМА ЗА ИНВЕСТИЦИЯ от почти 10 млн. лв. за суперлуксозния петзвезден хотел с езеро, който се прави на мястото на мотел „Света гора“. Местният парламент трябва да одобри с минимум 25 гласа продажбата на съществуващ 100-метров път, който в момента е единственият подход към мотела и не обслужва нищо друго освен комплекса. В края на ноември част от съветниците не одобриха продажбата. От необходимите 25 гласа тя събра едва 21, като не я подкрепиха двама от ГЕРБ, съветници от ДПС, част от БСП, ВМРО и реформаторите. Заради забавянето на строежа обаче те се събират наново.
Един от създателите на компанията „Престиж“ Антон Танев поиска от кметството да купи общинския път, разположен в югозападната част на мотел „Света гора“, който служи единствено за подход към изцяло частния обект и не се използва за нищо друго. Бизнесменът вече започна изграждането на луксозния си спа хотел на мястото на досегашния, а за реализирането на проекта му е необходим и подходът. Танев вече декларира, че е готов да плати близо 230 хил. лв. за отсечката, която отвежда от пътя към едноименния хълм до рецепцията на хотела.
Първият петзвезден хотел в болярския град с над 9500 кв. метра разгъната площ ще е разположен върху частен терен от 20 дка на мястото на бившия мотел. Изпълнител на обекта е една от най-мощните строителни компании у нас – „Универсал строй консулт“.
Общинският път е необходим, за да отвежда до голямо водно огледало от юг, с което ще се оформя входът на новия хотел.
С. МАРИНОВ


title: Павликени възкресява проект от соца за водно огледало и лодки в центъра си

maintext:
Публикувана на: 20.12.2016г. 1 885 прегледа
Атракцията е замислена преди повече от 40 г., но може да се реализира едва сега
ПАВЛИКЕНИ СТАРТИРА ПРОЦЕДУРА ПО РЕАЛИЗАЦИЯТА НА ЕДИН ОТ НАЙ-АМБИЦИОЗНИТЕ СИ ПРОЕКТИ, КОЙТО ЩЕ НАПРАВИ ГРАДА БЕЗ АНАЛОГ В ЦЕНТРАЛНА СЕВЕРНА БЪЛГАРИЯ. От кметството възкресяват една стара идея за създаването на парк с водно огледало, лодки и водни колела в самия център наред с модерна зоологическата градина, информира специално за „Борба“ кметът Емануил Манолов. Около 1 млн. са нужни за оформянето на водната площ, част от която вече е изградена още през социализма. Още толкова поне ще са нужни за модернизация на единствената зоологическа градина в областта, която изцяло се издържа от местното кметство и посещенията й са безплатни. „Проектираме новата атракция, за да получим финансиране. След изграждането на централния площад „Свобода“ това е поредният значим проект, свързан с публичната инфраструктура“, обясни Манолов. Езера в чертите на града има единствено в Стара Загора, където е разположено плавателното езеро „Загорка“, както и в Кърджали. В нашия регион обаче павликенчани ще са пионери в тази сфера. Новата атракция е замислена в популярния местен парк „Кирил Ръкаров“, който е в самия център и където е разположен зоокътът.
Идейната разработка предвижда малък природонаучен музей заедно с лекционни кабинети, където деца от града и страната ще могат да провеждат специални уроци и да наблюдават животните.
„Имаме изготвен идеен проект, в момента правим и покана за работно проектиране. Предстои голяма модернизация на зоологическата градина. Финансирането ще е директно от Министерството на околната среда и водите”, обобщи кметът.
В МОМЕНТА В ПАВЛИКЕНИ СЕ ОТГЛЕЖДАТ над 230 ЖИВОТНИ ОТ повече от 35 вида. Проектът предвижда повечето от клетките да бъдат разширени, да се подменят огражденията съгласно новите норми, а доста от животните ще бъдат пуснати свободно на обща площ повече от 10 дка. Една от атракциите ще е изкуствено езеро с бент, в средата на което ще има остров. На островчето ще бъдат пуснати маймуните и част от животните, а до тях ще се стига по вода или по мостче. Там вече има направен изкуствен воден басейн, но от години той е неизползваем. Намеренията са водната площ да се разшири и в нея да има лодки и колела. По-нататък проектът предвижда и оформяне на част от речното корито на река Павликенска. То ще бъде изчистено и подравнено, а бреговете ще бъдат облицовани с естествени камъни. Привличането на евросредства за амбициозната разработка не е проблем за Павликени, която е първенец по усвояването на проекти от всички общини в областта.
Стилян НАЙДЕНОВ


description: Проскубано женско куче се сдоби със снежнобяло "естествено палтенце" навреме за Коледа, пише в. "Дейли експрес". Айви е намерена да се скита из улиците в

title: Проскубано куче се сдоби със снежнобяла козина за Коледа

maintext:
Публикувана на: 23.12.2016г. 13 прегледа
Проскубано женско куче се сдоби със снежнобяло „естествено палтенце“ навреме за Коледа, пише в. „Дейли експрес“.
Айви е намерена да се скита из улиците в северната част на Лондон преди няколко седмици в окаяно състояние. Бездомната животинка е толкова проскубана, че прилича повече на пуйка преди да бъде пъхната във фурната, отколкото на куче. След бързата намеса на служители от Кралско дружество за предотвратяване на жестокостта към животните (RSPCA) „опърпаното“ създание е откарано и подложено на спешно лечение във ветеринарна клиника на организацията в Съри.
Усилията на специалистите дават резултат – броени дни преди Коледа Айви вече е изцяло покрита със снежнобяла козина. И докато при намирането й никой не може да установи към коя порода спада тя, сега всички виждат родствените й връзки със самоедите, известни с великолепната си бяла козина.
След като Айви вече се е сдобила с прекрасно „естествено палтенце“, единственото по-хубаво нещо, което може да й се случи, е да намери постоянен дом, където да посрещне Нова година.
Източник: БТА


description: "Отряд самоубийци" оглави класацията за най-лошите филм на 2016 г. на сп. "Ролинг стоун", съобщи Контактмюзик. Блокбъстърът за банда комиксови злодеи, които

title: „Отряд самоубийци“ оглави класация за най-лошите филм на 2016 г.

maintext:
Публикувана на: 21.12.2016г. 30 прегледа
„Отряд самоубийци“ оглави класацията за най-лошите филм на 2016 г. на сп. „Ролинг стоун“, съобщи Контактмюзик.
Блокбъстърът за банда комиксови злодеи, които искат да спасят света, измести за първото място „Warcraft: Началото“ и новия филм на Уил Смит „Косвена красота“, който беше охулен от критиците. Следват „Съюзени“ с Брад Пит и Марион Котияр и „Ад“ с Том Ханкс.
В челната десетка са също „Денят на независимостта: Нова заплаха“, „Алиса в огледалния свят“ и режисьорският дебют на Юън Макгрегър „Американска идилия“.
Миналата седмица мюзикълът „La La Land“ оглави класацията на сп. „Ролинг стоун“ за филмите на годината. В челната петица на тази класация са „Манчестър до морето“, „Лунна светлина“ и „Огради“ („Fences“) на Дензъл Уошингтън и новият филм на Мартин Скорсезе „Мълчание“.
Източник: БТА


title: Ръководството на НВУ потърси помощ от Общинския съвет

maintext:
Публикувана на: 22.12.2016г. 86 прегледа
ПОМОЩ ЗА АСФАЛТИРАНЕТО НА ПЪТЯ КЪМ ПОЛИГОНА В БЕЛЯКОВЕЦ, ПОСТАВЯНЕТО НА УКАЗАТЕЛНИ ТАБЕЛИ И РЕГУЛИРАНЕТО НА ПАРКИРАНЕТО до източния контролно-пропускателен пункт поиска ръководството на Националния военен университет „Васил Левски“ от Общинския съвет във Велико Търново. Това стана ясно вчера на среща между ректорското ръководство на вуза и председателството на Общинския съвет в старата столица.
Пътят в село Беляковец, който води до учебния полигон, е в дупки, на места е така пропаднал, че е опасен. Особено рисково е положението до чешмата в близост до полигона, където се е образувало свлачище и пътят може да пропадне.
Бриг. генерал Пламен Богданов поиска съдействие и за поставянето на указателни табели по всички входове на града и в централната част, които да показват как се стига до Военния университет. Същият проблем сподели миналата седмица и ректорското ръководство на ВТУ „Св. св. Кирил и Методий“, затова вчера Председателският съвет на Общинския съвет дискутира възможността табелите да са идентични, но с логото на всеки един от двата университета.
„Много сериозни затруднения имаме и на източния вход на университета. Там разполагаме с паркинг, който е служебен и е за преподавателите и студентите, които учат задочно. Паркингът обаче се ползва от всички, които идват в строителната борса. Колите спират и върху тревните площи“, обясни ген. Богданов. За съжаление обаче, въпросът не е в компетенцията на общината, защото територията е на Военното училище. Заедно общината и университетът ще продължат да поддържат и Атлантическия парк, който заема южното пространство на вуза. Срещата вчера беше втората от програмата на Председателския съвет. Първата беше с ректорското ръководство на ВТУ „Св. св. Кирил и Методий“.
С. БОЯНОВА


title: „Етър-Елит“ сътвори красив празник за деца и родители

maintext:
Публикувана на: 23.12.2016г. 13 прегледа
Стотици родители на деца и приятели на клуба по художествена гимнастика „Етър-Елит“ изпълниха в четвъртък вечерта залата в спортен комплекс „Ивайло“, в която грациите водят подготовка. По време на традиционното си коледно тържество момичетата от различни възрасти показаха наученото през годината. Треньор N 1 на Велико Търново за 2016 г. Савина Ганчева лично води програмата, продължила повече от час и половина. Гимнастичките изиграха съчетания по художествена и естетическа гимнастика, индивидуални и ансамблови изпълнения. На килима се представиха момиченца от детските градини, правещи първите си стъпки в спорта, какички в училищна възраст и ансамбълът на майките – шампион на страната от гимнастрадата по масов спорт. „Етър-Елит“ изпраща много успешна година. Ансамбълът спечели титлата на страната при девойките младша възраст в категория „Елит“. Ралица Николова стана шампионка индивидуално в многобоя и на отделните уреди по художествена гимнастика, триумфира и на естетическа гимнастика. Други състезателки също взеха отличия както на художествена, така и на естетическа гимнастика. За гостите имаше томбола, награди получиха хората, помогнали на клуба през годината, Дядо Коледа донесе подаръци на всички деца, 17-ия си рожден ден отпразнува сред съотборничките си Денислава.


title: Щастлива годишнина. Любов от ученическия чин събрала Даниел и Даниела

maintext:
Публикувана на: 03.11.2016г. 8 847 прегледа
Кметът на Велико Търново дълго не си давал мустака, но накрая склонил да се раздели с него
„ТОЙ Е МОЯТА УЧЕНИЧЕСКА ЛЮБОВ, АКО МОГА ДА СЕ ВЪРНА НАЗАД И ДА ИЗБЕРА, ПАК БИХ ИЗБРАЛА ТОЧНО НЕГО!“, категорична е Даниела 20 години след като казва заветното „да“ на Даниел. Вчера кметът на община Велико Търново и съпругата му отбелязаха годишнината от брака си, който са сключили на 2 ноември 1996-а. Двамата са заедно още от ученици в горнооряховския механотехникум. Даниел е с година по-голям от Дидка. И двамата рисуват и именно тези им умения ги сближават, спомня си тя. Събират се, за да украсяват мероприятия с плакати и афиши и да подготвят програмата за различни чествания. Оттогава са неразделни. Отдалечават се за по няколко дни единствено когато Дидо, както приятелите наричат кмета, е в казармата и университета. „Не се е променил никак, махнал си е само мустака, но си е същото момче, просто е възмъжал. При мен визията също е променена, но това е главно заради болестта, която прекарах. Адски благодарна съм му, че винаги е бил до мен и съм имала пълната му подкрепа“, категорична е Дидка, както пък я знаят най-близките до сърцето й хора, и се шегува, че дълги години е водила битка с прочутия мустак на Дидо. Той не е искал да се раздели по никакъв начин с него, защото така бил сниман за военната си книжка и уставът не позволявал да избяга от визията. След дълги увещания от страна на половинката си обаче го обръсва през 2002 година, когато напуска армията.
НЕ МИ ПРЕДЛОЖИ БРАК КАТО ПО ФИЛМИТЕ, ПРОСТО СЕ СЪБРАХМЕ И РЕШИХМЕ ДА СЕ ОЖЕНИМ
Даниела си спомня, че подписването им е било не в ритуалната зала на общината, както е прието, а в затвореното вече кино „Полтава“. „Тогава на 2 ноември имаше балотаж за президентски избори, който бе спечелен от Петър Стоянов. Самото ни тържество пък бе в бившия „Балкантурист“. Не си представяйте някакви холивудски сюжети или романтични сцени. Просто и двамата си казахме, че ще се оженим, и го направихме“, връща се назад в спомените си още тя. Шегува се, че всичко било лесно, защото имало пълно съвпадение на имената и даже на инициалите им. „Неслучайните“ неща, сякаш направлявани от съдбата, не свършват дотук. Дидо и Дидка са даже една и съща зодия – Везни. Двете им деца Димитър и Ивайло също са родени през няколко дни и са родени под един зодиакален знак. „Бракът не убива любовта. Бpaкът e инcтитyциoнaлизиpaнe нa любoвтa. Любoвтa тpябвa дa ce oтглeждa, дa ce гpижиш зa нeя. И дa нe пpecтaвaш дa я зaбeлязвaш, зa дa мoжe дa тe paдвa eжeднeвнo в бpaкa ти. Любoвтa нaй-чecтo бивa yбитa нe oт бpaкa, a oт yмopaтa и pyтинaтa, oт тoвa дa пpиeмaш чoвeкa дo ceбe cи зa дaдeнocт“, категорична е Даниела Панова след 20-те години семеен живот с Даниел. „Зa poмaнтикa винaги имa вpeмe. Обикнoвeнo ca нyжни минyти, дoбpa идeя и иcтинcкo чyвcтвo. И двaмaтa c Дaниeл нe paзбиpaмe poмaнтикaтa пo oнзи бaнaлeн, oбщoпpиeт мapкeтингoв нaчин oт peклaмитe. Пoнякoгa дpeбeн, нeзнaчитeлeн нa пpъв пoглeд жecт в eжeднeвиeтo мoжe дa ти кaжe мнoгo пoвeчe oт „нaй-poмaнтичния” пoдapък пo някaкъв зaдължитeлeн пoвoд. Рoмaнтикaтa e cъcтoяниe, в кoeтo изпaдaш, миcлeйки зa любимия чoвeк, нe зaщoтo e oпpeдeлeн пpaзник, a зaщoтo иcкaш дa мy дocтaвиш paдocт и yдoвoлcтвиe c тoвa, чe миcлиш зa нeгo и зa тoвa кaквo би гo нaпpaвилo щacтлив, дa видиш ycмивкaтa мy, дa гo пpeгъpнeш“, допълва още тя.
Стилян НАЙДЕНОВ
Снимка личен архив


title: Празнично веселие си спретнаха младите творци от Стражица

maintext:
Публикувана на: 21.12.2016г. 133 прегледа
Весело коледно тържество си спретнаха децата от школите в Общинския детски комплекс в Стражица. На него млади творци получиха поредните си награди през високосната година за успешното си участие в национални и регионални конкурси, а директорката на комплекса Антоанета Чукурова им пожела следващата, 2017 година да им носи много радост и да е още по-успешна.
С вълнение и чувство за хумор малките театрали от студио „Патиланци” към СУ „Ангел Каралийчев” представиха пиеската „В работилницата на Дядо Коледа” от Наталия Арсенова, само ден преди да я представят и на XII коледни празници на изкуствата във Велико Търново. Учителката Тодорка Цонева в ролята на режисьор обединява волята на 13 джуджета, джудже пощальон и на самия Дядо Коледа за правилно разчитане на „повреденото” намокрено писмо на Георги от България с най-прекрасните послания до Добрия старец от Лапландия.
Децата пяха, коледни снежинки танцуваха, млади изпълнители на китара показаха напредък в любимото изкуство и всички вече са в очакване на следващите награди и мечтани подаръци миг преди ваканцията.
Николай ХРИСТОВ


title: Жените използват по-рядко шампоани, защото все по-често работят от дома си

maintext:
Публикувана на: 21.12.2016г. 121 прегледа
Продажбите на шампоани в Обединеното Кралство са спаднали с 23 милиона паунда миналата година, тъй като жените все по-често работят от дома си и не виждат смисъл да поддържат косите си, пише в. „Дейли мейл“.
Спадът на търсенето на тези продукти експертите обясняват и с факта, че тютюнопушенето рязко е намаляло в британското общество и косите на дамите по-рядко се напояват с цигарен дим. Поради тази причина по-рядко им се налага да използват шампоани при къпане.
Потребителките на Острова все по-често се насочват към използването на сухи шампоани и загърбват традиционните. Проучването било проведено съвместно от социологическата агенция „Нилсен“ и списание „The Grocer“.
В същото време все повече британци от мъжки пол си пускат бради, така че продуктите, свързани с лицевото окосмяване, също понесоха удар. Аксесоарите за бръснене са отбелязали миналата година спад в продажбите в размер на 2 процента.
Източник: БТА


description: ОФИСЪТ ЗА ОБЯВИ ЩЕ РАБОТИ С НОРМАЛНО РАБОТНО ВРЕМЕ ОТ 27 ДО 30 ДЕКЕМВРИ ВКЛЮЧИТЕЛНО. ТЕЛЕФОНИ ЗА ОБЯВИ И РЕКЛАМИ: 062 62 04 58, 0879 408 142, e-mail:

title: ОБЯВИ - ПРОДАВА, КУПУВА, КВАРТИРИ, ПОД НАЕМ, УСЛУГИ ЗА ДОМА, ТРАНСПОРТ, ТРУДОВА БОРСА И ДР.

maintext:
Публикувана на: 23.12.2016г. 6 прегледа
ПРОДАВА НЕДВИЖИМИ ИМОТИ
ПРОДАВА 1,3 дка във Вонеща вода, до международния път, 0878 470 526. 3-1
НЕДОВЪРШЕНА къща за гости в Ресен, 0878 470 526. 3-1
1110 КВ. М в Арбанаси, до регулация, 0878 470 526. 3-1
ПРОДАВА АВТОМОБИЛИ, АВТОЧАСТИ
СИТРОЕН Белинго, товарен, бензин/газ, 2007 г., 1 + 1, 1360 куб. см, 0896 775 770. 21-5
ВАЗ 2106 – 1500 S, платен данък и застраховка, 500 лв., тел. 0876 828 927. 2-1
ПРОДАВА СТОКИ И МАШИНИ
ДЪРВА, въглища, пелети, разпалки, 0888 205 830, 0896 698 886. 50-50
ШЕВНА машина, нова, 0887 888 562. 3-2
ПРОДАВА ЖИВОТНИ
БРОЙЛЕРНИ пуйки, с. Ресен, 0894 300 689. 21-17
ПУЙКИ, пуяци, петли, 06126/ 25 68. 5-5
КРАВИ и телета, 0887 477 032, 0887 698 514. 10-4
ДОМАШНИ пуйки и петли, 0895 728 456. 10-4
МАЛКИ кучета кангал, елитни, и всички останали породи с доставка. 0887 923 294. 10-1
КУПУВА НЕДВИЖИМИ ИМОТИ
КУПУВАМ жилище във В. Търново, до 30 000 лв.,тел. 0885 028 009. 3-3
ЖИЛИЩЕ, 0878 904 026. 8-2
КУПУВА СТОКИ, МАШИНИ
ШМИРГЕЛ, български (Елпром – Тетевен), 0888 337 227.
ПОД НАЕМ КВАРТИРИ
170 КВ. М, център, гр. Дебелец, ниво улица, 0888 300 552. 21-13
БОКСОНИЕРА, център, 0878 433 141. 11-11
ДАВАМ под наем стая, Нова болница, 0887 698 514. 10-4
СТАЯ, сутерен, 2 легла, 110 лв, 0889 485 782. 4-4
ДВЕ стаи и кухня, 0878 470 526. 3-1
ПОД НАЕМ ДРУГИ
МИКРОБУСИ и автомобили под наем, 0884 487 684. 70-69
ТРАНСПОРТ
БУС, 2,5 т, 0888 146 321. 40-13
ЗА ДОМА
ИЗВЪРШВАМ ремонтни дейности – топлоизолации, гипсокартон, фаянс, теракот, ламинат и др., 0877 222 959. 21-10
ХАМАЛИ, 0889 367 871. 38-10
ИЗНАСЯМ жилища, мази с транспорт, 0888 146 321. 40-10
БОЯДИСВАНЕ, 0885 810 635. 100-5
ЕЛЕКТРОУСЛУГИ, ремонт домакинска техника, 0899 819 431. 21-1
ЗДРАВЕ
МАСАЖИ, 0889 557 899. 40-22
МАСАЖИ, 0886 399 356. 21-6
ДРУГИ
ПРЕВОДАЧЕСКО бюро – преводи, легализация на документи, ул. „Сава Пенев” 4, над пощата, до хотел „Премиер”, 062/62 35 07. 21-21
ТРУДОВА БОРСА
АВТОМИВКА търси персонал, добро заплащане, 0886 073 797. 21-14
СЛУЖИТЕЛ за почистване, 0889 177 737. 60-12
ТРАНСПОРТНА фирма набира шофьори на гондоли с категория С + Е, заплащане от 1500 – 2500 лв., 0887 818 462, 0889 717 497. 21-10
ТЪРГОВСКА фирма набира: търговски представител с опит; първично счетоводство – входиране на документи; шофьори – пласьори; шофьор – доставчик; шофьори – ексван; общи работници, 0879 002 578, активен след 14.00 ч. 11-9
ТЪРСИМ готвач(ка) за механа в Арбанаси, осигурен безплатен транспорт, 0898 661 164. 10-6
ФРИЗЬОРСКИ салон „Ирен” , ул. „Цветарска” 26, търси маникюристка, 062/ 63 99 34, 0888 840 058. 21-5
ЗАВЕДЕНИЕ търси помощник-готвач, мияч на посуда и разносвач на храни по домовете, предлага обучение, 0886 923 92. 16-2
ТЪРСИМ работник – помощник в цех за месо, 0878 697 490. 2-2
ТЪРСИМ продавач-консултант за хранителен магазин, 0878 606 144. 2-2
ТЪРСИМ касиерка на 4 и 8 часа в хранителен магазин, 0878 597 480.
ТЪРСЯ шофьор на тир, категория С + Е, по релация България – Турция, 0887 896 992. 5-1
ЗАПОЗНАНСТВА
ПЕНСИОНЕР търси жена за семеен живот, 0884 122 251.
РАЗНИ
ЗА ПРАЗНИЧНИТЕ дни подаръци за семейството подготви. Прозвъни и затвори и в коледна томбола се включи, 0887 484 218. 21-11
БЪРЗИ кредити, 0882 655 891. 4-4


title: Галина Коцева от В. Търново успява да превърне хобито си в професия

maintext:
Публикувана на: 23.12.2016г. 2 прегледа
Красиви ръчно изработени сувенири, подаръци и картички с бродерия са малка част от нещата, които могат да се открият в малкото и кокетно магазинче на Галина Коцева, намиращо се на Самоводската чаршия. В него всеки може да намери по нещо за себе си или своите близки сред разнообразието от стилни подаръци и аксесоари. Магазинчето, което Галя е превърнала в ателие, отваря врати през март и вече се радва на интерес, особено от страна на чужденците, които са почитатели на ръчно изработените сувенири.
Галина е родом от Велико Търново, където завършва Строителния техникум, а след това продължава образованието си във ВТУ, записвайки „Предучилищна и училищна педагогика с чужд език” и „Счетоводство и контрол“. Признава, че никога преди това не е рисувала и не се е занимавала с изкуство. Преди около 5 години, докато е по майчинство, решава да направи сама подарък за годишнината от сватбата на техни семейни приятели. Докато търси оригинална идея какво да им подари, решава да облече с плат дървена кутия и да сложи тяхна снимка от сватбата. Макар и трудоемко, направата й дава началото на новото хоби на Галя, която започва да прави и други неща, първоначално за близки и приятели. Постепенно създава още сувенири и подаръци, които изработва вкъщи. След като превръща дома си в ателие, отрупано с материали и бои, решава да отвори свое собствено магазинче, в което да подреди всички красоти и да е нейното място за творене. Кръщава го Ali’s Wonderland, което е комбинация от името на дъщеря й Алина и любимата й книга „Алиса в страната на чудесата“. Неслучайно в магазинчето има сложени в рамки популярни фрази на приказната героиня. С лека промяна в името магазинчето се превъща в „Страната на чудесата на Али“. Галя успява да го подреди по свой вкус, подреждайки изкусно всеки предмет. А масата, върху която работи, е старата шевна машина на бабата на нейния съпруг, която успява да пребоядиса и да й придаде старинен вид.
Първоначално нейните творби заемат малка част от магазинчето, в което се предлагат и традиционни български сувенири. Малко по малко успява да го изпълни с много и различни авторски предмети, всеки от тях изработен с много любов и внимание. Именно хендмейд сувенирите са най-търсени от чуждите туристи.
„Преди да отворя магазинчето, нямах представа колко много туристи идват във Велико Търново – от САЩ, Австралия, Нова Зенландия, Япония. Всяка култура има свой манталитет и предпочитания и чужденците се впечатляват от различни неща, най-вече от дървените кутии, керамичните сувенири и разбира се, харесват магнитчетата“, разказва Галя.
Покрай предстоящите Коледни и Новогодишни празници е оформила специален тематичен кът, където са подредени повечето й неща. Освен оригиналните коледни играчки, чаши и кутийки има и декоративни свещи с аромат на портокал, ябълка и канела и разбира се, шоколад. Интересен и оригинален подарък са калъфите за книги или таблети, гривните и колиетата, стенните часовници в комплект с кутии за бижута и аксесоари. На голям интерес се радват и дървените кутии, превърнати в малко произведение на изкуството, които могат да се използват както за съхранение на чай, така и за бижута. А за любителите на лова има специални кутии за ловни трофеи. Сред нестандартните подаръци са също дървен поднос за вино и тефтерите, облечени с плат и дантела. А за най-малките има аксесоари за коса и пъстри кутии с приказни герои, в които малчуганите да съхраняват своите съкровища. Освен за магазинчето Галя прави също и неща по поръчка, като картички за рожден ден, покани за сватби и кръщенета. Разказва, че когато изработва подарък по поръчка, винаги разпитва за това какъв е човекът, за когото е предназначен, за това какво харесва, за да може да го направи още по-специален и да отговори на вкуса му. Покрай своето хоби, което Галя е превърнала в професия, успява да привлече и свои приятели, чиито неща също намират място в магазинчето, като гривните от полускъпоценни камъни. Увлича също и своята баба, която изработва красивите коледни картички с бродерия. Нейно дело са и дантелите и каретата, изплетени на една кука.
„Имам много идеи, които искам да реализирам, но не успявам, просто защото не ми стига времето. Но се радвам, че успях да създам това магазинче, което смятам, че наистина е по-различно от останалите и в него могат да се намерят оригинални подаръци, които не са масово производство, а изработени с много труд и старание”, споделя Галя.
Весела БАЙЧЕВА
Сн. Светослав СТЕФАНОВ


title: Ясни трасетата на двете магистрали, които ще се пресичат край Велико Търново

maintext:
Публикувана на: 09.06.2016г. 12 577 прегледа
ВЕЧЕ СА ЯСНИ КОНКРЕТНИТЕ ТРАСЕТА ЗА ДВЕТЕ МАГИСТРАЛИ, КОИТО ЩЕ МИНАВАТ КРАЙ ВЕЛИКО ТЪРНОВО. Картите и съпътстващата информация за тях вече са раздадени на общините, през които ще минават, за изготвяне на екологични оценки, обществени обсъждания и останалите съгласувателни процедури. Официално трасето на „Хемус“ е обявено и от държавната компания „Стратегически инфраструктурни проекти“, като на него са нанесени и няколко съществени корекции. В първоначалния вариант пътят щеше да заобиколи областния център с близо 40 км и да мине над Крушето, но сега е коригиран така, че да бъде разположен северно от Поликраище, на около 13 – 14 км от старата столица. Там ще има и голям пътен възел, който ще пресича другата магистрала – между Русе и Велико Търново. С настоящия главен път от София пък тя ще се съединява край Момин сбор.
В нашата област трасето ще навлиза в района на павликенското село Върбовка и ще слиза край Михалци. Ще преминава край Лесичери, Дичин, Водолей и ще достига до Поликраище, след което ще отива в посока Сушица и Горски Сеновец и ще отвежда към Белокопитово и Шумен.
Паралелно с „Хемус” ще се прави и магистралният път от Русе до Велико Търново.
„Инжконсултпроект“ ООД вече проектира три трасета, от които е избрано най-доброто. При избрания вариант русенската магистрала ще върви северно от Бяла и ще влиза също северно от Полски Тръмбеш в близост до село Обединение, като ще излиза между селата Момин сбор и Леденик, след което в права посока ще отива до Дебелец. Изграждането й започва догодина.
Вече вървят и първите сделки за земи край бъдещите отсечки. Според запознати цените на имотите могат да поскъпнат много над пазарните в момента.
Стилян НАЙДЕНОВ


title: И това го е имало някога във Велико Търново. Бляскави офицерски новогодишни балове събират елита на старата столица

maintext:
Публикувана на: 23.12.2016г. 2 прегледа
В началото на XX в. търновското туристическо дружество „Трапезица” започва да налага модата на коледните благотворителни балове. На „фаталната” дата 13 декември 1903 г. настоятелството му за първи път кани жителите на града на подобно европейско тържество, което се провежда в салона на читалище „Надежда”. Тоя коледен бал е все още твърде далеч от стила и изискаността на подобни светски прояви. Най-важен обаче е фактът, че участниците събират 173.85 лв., като сумата се оползотворява за родолюбиво начинание – благоустрояване и залесяване в района на Руския паметник, намиращ се на хълма Света гора. Особено впечатляващ е зимният бал на Туристическото дружество през 1905 година. Тогава настоятелството решава „цел на бала, който ще дадем, да е залесяването на р. Янтра с тополи, орехови дръвчета.” Събитието остава в историята и с факта, че на него за първи път в изпълнение на военния оркестър при Търновския гарнизон звучи туристическият марш „Балкани” по текст на Кирил Христов и музика на Иван Константинов. Оттогава насетне зимните балове се превръщат в ежегодна и очаквана с радост от старостоличани традиция, а набраните средства продължават да се използват за благоустройство на града и околностите.
Най-бляскави, изискани и представителни в града са офицерските новогодишни балове. По статут офицерите от Търновския гарнизон са част от елита не само на търновското, но и на цялото общество в Царство България. Организацията на бала започва седмици преди самото събитие. Определя се кръгът на поканените, видът униформа според церемониала и рангът на почетния гост. Изпращат се и специални, богато украсени покани до търновския елит, като цивилните лица задължително трябва да си купят билети за участие. Най-често събраните средства се използват за благотворителни цели. За самия бал залата на Офицерското събрание (по-късно Военен клуб) се украсява с кокарди и знамена, портрети на монарха и семейството му. Масите се застилат с бели покривки, поставят се кристални чаши и сребърни сервизи. За празничното настроение на присъстващите се грижи военният оркестър, а за самото провеждане на бала се избира комендант – висш офицер. Няколко млади офицери в бели кители служат за стюарди. Те посрещат гостите на прага, въвеждат ги в салона, настаняват дамите. Новогодишното тържество се открива от най-старшия офицер, след него говори почетният гост. Следват изпълнения на химна, марша на 18-и пехотен Етърски полк и химна на Негово Величество Царя. Произнасят се тостове за отечеството, монарха, доблестното офицерство, за честта на пагона и оръжието, за историята, която няма да забрави достойните си синове.
След официалната част комендантът открива танците. В тях, следвайки строго определен протокол, се включват почти всички присъстващи. На столове, наредени край стените на салона, стоят търновските дами, които не танцуват. Добрият тон повелява присъстващите болярки да не валсират само с един офицер, освен ако не са сгодени. Омъжените или сгодени дами могат да танцуват с друг офицер, след като той получи разрешение за това от съпруга, съответно годеника.
С особено нетърпение младите търновски военни очакват приближаването на полунощ, тъй като към 22.30 ч. старшият офицер напуска бала. С това се дава старт на неофициалната част. Оркестърът започва да свири по-модерни танци, веселието достига пълния си вихър. По-свободното поведение между младите обаче е недопустимо, тъй като комендантът остава докрай и следи за реда и „спазването на добрите нрави”.
С настъпването на Новата година участниците изслушват поздравленията, отправени по радиото от Царя, министър-председателя, или друг висш представител на властта, след което се дават топовни салюти, възвестяващи Новата година.
Въпреки бурната нощ на следващата сутрин, точно в 6.00 ч. целият личен състав на гарнизона е в строя за издигане на знамето.
Всички офицерски новогодишни тържества във Велико Търново са впечатляващи, но „бар-балът” по случай новата 1929 година поразява присъстващите, тъй като е твърде нетрадиционен. Водени от убеждението, че „многото вечеринки, които през тия празници се даваха, измориха гражданството със своето еднообразие”, членовете на Офицерското събрание организират бал „като приказка, с ефектни светлини, сепарета, кафенета и прочее изненади.” А събраните немалко средства се предоставят за строежа на Военния дом-музей.
Социалната затвореност на офицерските новогодишни балове лишава от възможността за участие на по-широк кръг старостоличани. Дори и по-заможните търновци, които могат да си позволят купуването на входни билети, както и набавянето на специално облекло, нямат достъп до тях. Въпреки това те, както и хората от „средна ръка”, съумяват да разчупят и разнообразят коледно-новогодишните традиции.
Така например през 30-те и 40-те г. на ХХ в. интелектуалците, богатите търговци и фабриканти, поддържащи контакти със западни фирми, предпочитат да посрещат празниците в сладкарница „Виктория“, намираща се на днешната улица „Независимост“ N 33. Там най-често празнуват членовете на Лигата на говорещите английски език и представителите на „Алианс франсез” и „Дойч ферайн.” За тях собственикът Кръстьо Илиев Тонев майстори великолепни торти, оформени като часовник, елхичка, герба на Велико Търново, коледна звезда и какво ли още не.


description: На 30 януари 2017 г. от 19:00ч. в Читалище "Надежда" гр. В .Търново Режисьор: Борислав Чакринов Участват: Асен Блатечки, Калин Врачански, Койна

title: „Малко комедия“-Антон Павлович Чехов

maintext:
Публикувана на: 22.12.2016г. 466 прегледа
На 30 януари 2017 г. от 19:00ч. в Читалище „Надежда“ гр. В .Търново
Режисьор: Борислав Чакринов
Участват:
Асен Блатечки,
Калин Врачански,
Койна Русева
„Под повечето от големите чехови пиеси пише комедия. И най-често хората излизат от тях със сълзи в очите.
Едноактните театрални пиеси „Мечка“ и „Предложение“ наистина са комедии. Те са по-близо до класическия водевил, отколкото до класическата драма от началото на ХХ-ти век. Не случайно Станиславски никога не ги е поставял.
В тях няма да откриете велики прозрения за живота на човешкия дух. Те по-скоро са онова, което са пиесите на Паганини – виртуозни партитури за актьорска игра.
И точно поради това в този прект е ангажирано виртуозно актьорско трио – Асен Блатечки, Калин Врачански и Койна Русева. Целта му е единствено и само забавлението от бляскавите актьорски интерпретации на гениалните чехови персонажи.
Грехота е да го пропуснете!“
Билети се продават на ул. Васил Левски №19 (срещу магазин „Чех“) Тел. за контакти: 0882 73 37 62 – Дора Кръстева


title: 100 млади учители от три области започнаха обучение в Свищов

maintext:
Публикувана на: 21.12.2016г. 145 прегледа
ПЪРВОТО ПО РОДА СИ ОБУЧЕНИЕ НА УЧИТЕЛИ ПОД 35 ГОДИНИ ЗАПОЧНА МИНАЛИЯ ДЕН В СВИЩОВ. В квалификационния курс участват 100 педагози от областите Велико Търново, Плевен и Русе. Обучението е организирано от Министерството на образованието и науката и е финансирано по националната програма за квалификация на педагогическите специалисти. Семинарът е тридневен и след него учителите ще получат сертификат, подписан от Департамента за продължаващо образование и квалификация на педагогически специалисти при Великотърновския университет. „Организирахме семинара по настояване на младите учители от Основно училище „Бачо Киро“, които създадоха свое сдружение за образователни инициативи. Преди няколко месеца те организираха и среща, след която излязоха с открито писмо до МОН и Регионалното управление по образованието, в което посочват, че едно от сериозните предизвикателства за тях се оказва повишаването на квалификацията“, каза началникът на Регионалното управление по образованието в старата столица инж. Розалия Личева. Местното управление заедно със сдружението помагат в организацията на обучението, а негов домакин е СУ „Димитър Благоев“ в Свищов.
„Приложение на нови учебни програми и стандарти“ е основна тема на курса, в който учители ще се запознаят и с държавните образователни стандарти в Закона за предучилищното и училищно образование, със съвременните технологии на обучение при прилагане на новите учебни програми.


title: Близнаци оглавиха търновския клон на Съюза на младите юристи

maintext:
Публикувана на: 23.12.2016г. 2 прегледа
Председателят на организацията Николай Михайлов: „Членовете вече са над 100 в страната“
ДВАМАТА БЛИЗНАЦИ НИКОЛА И МАРИЕТА ЖИВКОВИ ЩЕ РЪКОВОДЯТ търновския клон на Съюза на младите юристи, който бе учреден в сряда вечерта. 24-годишните брат и сестра са завършили право във ВТУ. Никола е избран за председател, а Мариета ще бъде секретар. На учредителната сбирка са присъствали над 35 млади юристи от Велико Търново, които работят различни професии, каза вчера председателят на съюза Николай Михайлов. 29-годишният търновец също е възпитаник на ВТУ, а освен това има още две висши образования. През юни 2016 г. той създаде неправителствената организация Съюз на младите юристи в столицата, където сега е консултант в адвокатски кантори и подготвя дисертация за докторант в БАН. Обиколил е цяла Европа и е можел да остане в чужбина, но предпочита да остане в родината си.
НИКОЛАЙ Е НАСТОЯВАЛ ПЪРВИЯТ КЛОН НА НОВИЯ СЪЮЗ ИЗВЪН СТОЛИЦАТА ДА СЕ СЪЗДАДЕ ИМЕННО ВЪВ В. ТЪРНОВО не само защото това е родният му град, но и защото тук е приета първата Конституция. Катализатор на идеята за създаване на такъв съюз, какъвто у нас досега не е имало, е бунтът на Николай още като студент във ВТУ. Той и негови колеги поискаха от държавата промяна в начина, по който се правят държавните изпити по специалността. Младежите изготвиха и внесоха законопроект за промени, който обаче ще бъде приет от новия кабинет.
„Процедурата за провеждане на държавните изпити бе доста непрозрачна и пораждаше съмнения за корупционни практики. Просто те късаха без обяснения и след това трябваше да плащаш 450 лв. за ново явяване. Тогава група студенти от страната се събрахме и през 2015 г. направихме законопроект за промяна в наредбата за държавните изпити по право, а нашата идея стана повод за цялостна реформа във висшето образование. После се роди и идеята за Съюза на младите юристи като гилдийна организация. Тя вече наброява над 100 души. Следващите регионални клонове ще бъдат създадени догодина в Русе, Варна, Пловдив и Благоевград. Гражданското общество може да прави промени и ние искаме да го докажем“, заяви още Николай Михайлов. Той подчертава, че досега не е имало организация в обществена полза, която да обединява студенти и вече завършили юристи. Самият той в най-скоро време ще положи изпит за адвокат и харесва публично-правните науки, обществените поръчки и авторското право.
ЧЛЕНСКИЯТ ВНОС ЗА СЪЮЗА ЩЕ БЪДЕ СИМВОЛИЧЕН – ЛЕВЧЕ НА МЕСЕЦ, защото в организацията има и много студенти. Младите юристи смятат да развият организацията и да правят семинари, които ще бъдат полезни за младите хора.
Н. ГЕОРГИЕВА
Сн. личен архив


title: НАП В. Търново събра 9 млн. лв. повече просрочени дългове

maintext:
Публикувана на: 22.12.2016г. 52 прегледа
От началото на 2016 г. до края на ноември за територията на цялата териториална дирекция, която обхваща няколко области, са платени просрочени задължения в размер на почти 238 млн. лв. В НАП Велико Търново за 11-те месеца на 2016 г. са платени просрочени задължения в размер на 61млн. лв., или повече от 9 млн. лв. в сравнение със същия период на 2015 г. През тази година са били насрочени досега 269 търга, като от тях са събрани 7 млн. лв. Големият ръст при събраната сума от продажбите се дължи на две продажби чрез търг с явно наддаване в НАП Велико Търново, от които са дошли 4 838 840 лв.
До края на годината предстоят продажби на атрактивни имоти, които се очаква да донесат значителни приходи за дирекцията.


title: Георги Гетов: „Завиждам благородно на колегите от Велико Търново, че могат да ползват такава база“

maintext:
Публикувана на: 23.12.2016г. 17 прегледа
„Моите колеги във В. Търново са щастливи, че ползват такава база. Завиждам им благородно. Малко градове в страната могат да се похвалят с такива условия. Адмирации за кмета Даниел Панов, който е създал една база, която отговаря на европейските изисквания за провеждане на елитни състезания от ранга на турнири, балканско, европейско, дори световно първенство. Избрахме В. Търново, защото зимата е труден сезон за цялата българска атлетика. В годините останахме без гнездо, което да ни събира, както беше зала „Фестивална“. Благодаря на министър Кралев, който направи всичко възможно съоръжението във В. Търново да заработи. Спряхме се на В. Търново, за да покажем, че не е необходимо да се харчат средства за тренировки зад граница, като това може да се направи и тук. Започне ли да отговаря материалната база на европейските изисквания, смятам, че нашите атлети ще ги виждаме сред най-добрите на финалите на европейски, световни и олимпийски игри. Трябва другите градове да вземат пример как са направени нещата във вашия град. Няма как да накараш едно дете да тренира, когато му е студено“, коментира Георги Татев.


title: Търновки ваят тела чрез… замразяване на тлъстини

maintext:
Публикувана на: 08.01.2016г. 10 493 прегледа
Разградените мастни клетки не се появяват никога повече
НОВ РЕВОЛЮЦИОНЕН МЕТОД ЗА СТОПЯВАНЕ НА МАЗНИНИ, КОЙТО НАШУМЯ В САЩ, СЕ ПРАКТИКУВА ВЕЧЕ И ВЪВ ВЕЛИКО ТЪРНОВО. Той се нарича криолиполиза и е базиран на принципите на безкръвните операции тип липосукция. Процедурата представлява замразяване на мастните клетки, а прилагането й е напълно безопасно и безболезнено.
Методът сбъдва мечтата на жени, които желаят стегнати бедра и седалище, плосък корем, тънка талия, но не могат да издържат на строги диети и тежки фитнес тренировки.
„КРИОЛИПОЛИЗАТА Е ПРОЦЕС НА РАЗРУШАВАНЕ НА СТРУКТУРАТА НА МАСТНИТЕ КЛЕТКИ. Извършва се посредством специална машина с апликатор, която с вакуум засмуква определено количество кожа и подкожни мазнини. Вакуумът блокира преминаването на кръв в засмуканата област и апаратът охлажда мастните клетки от минус 5 до минус 8 градуса. Температурата се избира според типа кожа на клиентките”, обясни консултантът по хранене и управител на салон „Чар” Петранка Кирова. Тя сподели, че методът често бива сравняван от специалистите с естетичната хирургия.
„За извършването на криолиполиза се използва медицински апарат за корекция, чрез който кожата се предпазва от изгаряне. Замразяването е до – 8 градуса, защото при – 12 градуса епидермисът се уврежда. ПЪРВОНАЧАЛНО ОБАЧЕ СЕ ИЗБИРА КОЯ ОБЛАСТ ЩЕ СЕ АТАКУВА – КОРЕМНА, БЕДРА, СЕДАЛИЩЕ, ПАЛАСКИ И Т.Н. Необходимо е самото натрупване да е с дебелина минимум 5 см, за да може да се засмуче от машината”, заяви Кирова.
Процедурата продължава в зависимост от големината на проблемната зона, но средно трае около 45 минути.
„КОГАТО МАСТНИТЕ КЛЕТКИТЕ ЗАМРЪЗНАТ, СТРУКТУРАТА ИМ СЕ РАЗРУШАВА И ЧРЕЗ ЛИМФНАТА СИСТЕМА СЕ РЕЗОРБИРАТ от черния дроб. „Замразяването” трябва да се прави веднъж в месеца. Необходимо е третиране в продължение на три месеца подред за постигането на по-оптимални резултати. Добре би било, ако се комбинира с антицелулитен масаж за по-бързо разграждане на мастните киселини”, обясни консултантът. Кирова подчерта, че най-важното при този метод е невъзвръщаемостта на мастните натрупвания. След прилагането му клиентките задължително трябва да изпият литър вода. Единственият недостатък на процедурата е, че на мястото, което е било засмуквано, се появява червено петно. То обаче изчезва след една седмица.
ЗАМРАЗЯВАНЕТО НЕ Е ПОДХОДЯЩО ЗА ХОРА С РАЗШИРЕНИ ВЕНИ, СЪРДЕЧНОСЪДОВИ ЗАБОЛЯВАНИЯ, ДИАБЕТИЦИ, ЕПИЛЕПТИЦИ, с метални пластини в тялото, реципиенти.
Консултантът сподели, че най-добрите резултати, постигнати до момента от нейна клиентка, са смъкване на 7 кг, или около 15 см от обиколката на бедрата. „Бяха необходими 3 месеца. Жената бе много послушна и стриктно изпълняваше съветите. Промени си дори хранителния и питеен режим”, разказа тя.
Кирова смята, че януари е най-подходящото време абитуриентките да започнат с процедурите, а не да чакат чудо в последния момент преди бала.
„ДО 15-ИЯ ДЕН СЕ ВИЖДА, ЧЕ МЯСТОТО НАМАЛЯВА, НО ИСТИНСКИЯТ РЕЗУЛТАТ Е СЛЕД 3 МЕСЕЦА. Възрастовата граница е от 15 години нагоре”, допълни тя. Методът е подходящ и за жени, които са родили наскоро.
„Има много момичета, които са слаби, но идват и твърдят, че имат проблемни зони. Наскоро имахме такъв случай – беше 48 кг, дойде и каза, че е дебело. При тях се работи на психично ниво и с далеч по-леки процедури”, подчерта Кирова.
Галина ГЕОРГИЕВА


title: Общинските съветници гласуваха актуализиране на такса смет и на данъка за МПС за Община Г. Оряховица

maintext:
Публикувана на: 23.12.2016г. 7 прегледа
Актуализиране на такса смет и на данъка за МПС гласуваха на последното за 2016 г. заседание общинските съветници в Горна Оряховица. Според приетото решение, през 2017 г. средно с 10 на сто е увеличението за такса смет за горнооряховчани. Промилът за собствениците на имоти в Горна Оряховица и Долна Оряховица става от 3,9 на 4,3. За фирмите промилът ще бъде 6,5, вместо досегашния 6. В селищата на общината увеличението ще бъде различно според отдалечеността на населеното място и данъчната оценка. Собствениците на имоти в Драганово, Първомайци, Поликраище, Писарево и Върбица ще заплащат 4,7 на хиляда, а в Правда, Янтра и Крушето – 5,1 на хиляда. Най-висок – 5,5 е промилът за Паисий, Стрелец, Горски горен Тръмбеш и Горски долен Тръмбеш. Тъй като там данъчните оценки са много ниски, увеличението ще бъде незначително в абсолютна стойност.
Една от причините за увеличението на промилите е, че се увеличават плащанията към фирма „Клинър”, която е ангажирана със сметосъбирането и сметоизвозването. Договорът с нея е до 2019 г. и е обвързан с минималната работна заплата и с увеличението й расте и сумата, която се плаща на фирмата.
Според разчетите за всички дейности са необходими около 3,5 млн. лв., а при сегашната ставка на такса смет ще се съберат до 2,6 млн. лв. Това е и основният мотив за исканото увеличение на промила.
Контейнерите за смет са много амортизирани и се нуждаят от подмяна, а за това трябва да се инвестират средства. Общината ще плаща по 47 лв. на всеки тон отпадък, докато не докаже, че са постигнати целите по Закона за управление на отпадъците, които са: 50 % от рециклируемите отпадъци (хартия, стъкло, метал, пластмаса) да се връщат за повторна употреба и с 35 на сто да бъде намален депонираният отпадък. През септември всички общини, включени в регионалната система за управление на отпадъците, ще трябва да докажат, че са изпълнили тези условия, за да отпадне това финансово задължение.
В населените места на общината предстои да бъдат поставени 105 контейнера за събиране на зелена маса, а това ще намали друго задължение. 23 лв. на тон зелен отпадък се плаща, ако той бъде закаран на сметището, а не компостиран.
Разходите се увеличават и от факта, че от септември отпадъците вече се карат на новото депо край Шереметя, а не както досега на градското сметище. Така разстоянието, на което се транспортират отпадъците е по-голямо.
Въвеждането на възможността таксата да се плаща на количество също е сред причините за увеличение на помилите. Голяма част от фирмите се възползват от това нововъведение и техният налог вече няма да се облага на база на отчетна стойност или данъчна оценка, а на заявени съдове за смет и регулярното им извозване. Така разходите на фирмите, особено на тези с големи сгради падат драстично. Така обаче ще има недостиг в бюджета за дейности, покривани от тази такса. Това са сметосъбиране, сметоизвозване, поддържане на обществените пространства и депата за отпадъци. Само заради плащането на количество, за 2017 г. се очаква приходите да бъдат с около 425 000 лв. по-малко.
Минус за събираемостта на таксата са и незавършили процедури за обявяване в несъстоятелност на много дружества. Докато са в процедура, те не плащат данъци и такси.
На последното за годината заседание съветниците гласуваха и актуализиране на данъка за МПС с 10 %. Досега ставките за този данък в Горна Оряховица бяха на долната граница, определена от закона, а сега са по средата. Повишеният трафик и необходимостта от ремонт, възстановяване и поддръжка на пътната мрежа, налага увеличение на финансите за реализацията на тези дейности. Средствата за финансиране за ремонта и поддържката на пътната мрежа се осигуряват и от собствените приходи на Общината, които в основната си част се попълват от постъпленията от местни данъци и такси.
Без промяна за следващата година остават данъка върху недвижимите имоти и данъка върху придобиване на имущество.
Източник: Община Горна Оряховица


title: Венцислав Спирдонов зарадва с книги децата от СУ „Владимир Комаров“

maintext:
Публикувана на: 23.12.2016г. 2 прегледа
ШЕФЪТ НА ОБЩИНСКИЯ СЪВЕТ ВЕНЦИСЛАВ СПИРДОНОВ И ДИРЕКТОРЪТ НА ДИРЕКЦИЯ „ОБРАЗОВАНИЕ“ В ОБЩИНА ВЕЛИКО ТЪРНОВО ПЕНКА ИГНАТОВА бяха вчера гости на децата от Средно училище „Владимир Комаров“. Двамата подариха на училищната библиотека енциклопедия с 52 български народни приказки и дадоха на най-добрите майстори на фенери по една книжка с коледни истории.
Венцислав Спирдонов и Пенка Игнатова гостуваха в гимназията преди време, за да участват в маратон на четенето. Тогава е възникнала и идеята децата да се опитат да изработят фенери, вдъхновени от приказката „Фенерчето“, която председателят на Общинския съвет им е прочел. Вчера г-н Спирдонов се е отбил в училището, за да види колко добре са се справили децата и да награди най-добрите.
Децата посрещнаха гостите си пред коледния кът в училището, направен от Клуба по екология от палети. Учениците ще продължават да изработват от палети още мебели, с които да направят интериора на училището си още по-уютен.
Сн. Светослав СТЕФАНОВ


title: „Допамин” напуснаха „Голямото рок междучасие” заради заробващия договор на продуцентите

maintext:
Публикувана на: 19.12.2016г. 533 прегледа
Учениците Никола, Калоян и Камен подготвят първия си самостоятелен албум
УЧАСТИЕ В ДВА ТЕЛЕВИЗИОННИ РИАЛИТИ ФОРМАТА, ДВЕ АВТОРСКИ ПАРЧЕТА, ДЕСЕТИНА КОНЦЕРТА И ПОЧТИ ГОТОВ ПРОЕКТ ЗА АЛБУМ – това са постигнали момчетата от група „Допамин” само за година и половина. Преди няколко седмици стана ясно, че те са единствената търновска група, стигнала до финала на „Голямото рок междучасие”. Още по-голямата новина обаче дойде малко след това – Калоян, Камен и Никола взеха смелото решение да напуснат музикалния формат на БНТ, защото не харесаха договора, който продуцентите им предложиха. Момчетата махват с ръка, когато става дума за клаузите, които са ги възмутили. Казват само, че никога не биха се съгласили на подобно обвързване, което ще ги зароби и ще провали мечтата им да правят музика, каквато на тях им харесва, и да свирят, където на тях им е най-интересно.
„Очевидно ние не сме групата от „Голямото рок междучасие”, защото не търсим спонтанна слава. И когато трябваше да вземем решението да излезем от формата, всички бяхме единодушни, никой от нас дори не се поколеба, че това е най-правилната за нас стъпка”, казва Никола Миланов, вокал и клавирни. По време на риалити формата „Допамин” били четирима. Калоян Паунов – бас и вокал, Камен Христов – барабани, и Преслав Минчев – китара. В този състав момчетата участвали в риалити формата, в който 140 групи изпратили свои записи. От тях останали 23, които се явили на кастинга, а от тях до снимки стигнали 13. Момчетата от „Допамин” се отказали по време на снимките на третия епизод. А след това направили и първата промяна в групата си, разделяйки се по взаимно съгласие с Преслав.
И тримата от „Допамин“ са на по 18 г., но въпреки крехката си възраст и малкия си опит на сцената момчетата умеят да се шегуват със себе си и знаят много добре къде точно се намират, какви възможности имат и с какво темпо могат да се движат напред.
Те работят упорито по първия самостоятелен албум. Имат вече две готови композиции и правят още три. Ники е поетът на групата и той се занимава със създаването на текстовете. Музиката и аранжимента на песните са дело на тримата.
КАЛОЯН, КАМЕН И НИКОЛА СА СВИРИЛИ ЗАЕДНО И ПРЕДИ, ПОСЛЕ ПЪТИЩАТА ИМ СЕ РАЗДЕЛИЛИ, ЗА ДА СЕ СЪБЕРАТ ОТНОВО ПРЕДИ ГОДИНА И ПОЛОВИНА. Калоян и Камен са заедно от първи клас и когато били в 6 – 7 клас, започнали да правят музика. Сега вече са абитуриенти, продължават да са съученици и дори седят на един чин. Учат в Езикова гимназия „Проф. д-р Асен Златаров” в паралелката по испански и английски език. Ники е дванадесетокласник в Американския колеж, където учи в природо-математически профил. Той и Калоян догодина ще учат в консерваторията, така са решили и са убедени, че ще им се случи.
Камен, който се оказва най-мълчалив, още се чуди кой път да поеме. Категоричен е обаче, че ще остане в България и тук ще учи. Което е знак, че групата ще продължи да живее, макар и това да се случва в София. „Сигурни сме, че така ще стане, нищо че Камен продължава да мисли какво да кандидатства. Но той е нашият барабанист, човекът, на когото имаме огромно доверие и много го обичаме. Неговото присъствие на сцената е като да знаеш, че имаш сигурен гръб. Можем да му имаме доверие, знаем, че е там и ще си изсвири нещата, без да се налага да се обръщаме и да проверяваме дали това е така”, казва Калоян.
Дори и когато не правят музика, момчетата пак се занимават с изкуство, защото са убедени, че именно то е водило обществото към промяна. А тяхната най-смела мечта е да променят съзнанието на хората, разбира се, с музиката. „Презадоволени сме, това е истината. И това ни прави мързеливи”, допълва Калоян, а Ники довършва изречението му: „Аз не харесвам света в този му вид, но хубавото е това, че някак си се връщам към себе си. И това става благодарение на изкуството. Съзнателно избирам средата, в която се намирам, създавам я сам”.
От тримата май само в семейството на Камен няма музиканти и той се явява първият. Музикалната нишка на Никола тръгва от дядо му и минава през баща му. И двамата са имали групи, когато са били на възрастта на Ники. Калоян също е наследил любовта към музиката от баща си, който е свирил на китара песни на Висоцки и Булат Окуджава и така е ухажвал момичетата навремето.
Момчетата свирят съвсем различна музика, предимно на групи като „Бийтълс”, „Дорс”, „Пърпъл”, „Тангра” и „Щурците”. Веднъж на два месеца имат участие пред публика, но може да ги видите и в „Мелон”, където репетират и създават песните за първия си самостоятелен албум.
Сашка АЛЕКСАНДРОВА
Сн. авторката


title: След тежко гурбетчийство Красимир Пренгов инвестира спечеленото в мечтан бизнес във „Вкусотерия“

maintext:
Публикувана на: 12.12.2016г. 11 261 прегледа
30-годишният мъж дълго бленувал за свое собствено заведение, което вече е факт в старата столица
Да отвори свое заведение с висококачествена храна, кафе, вино и бира, които до този момент не се предлагат в старата столица, била мечтата на находчивия търновец Красимир Пренгов. Младият мъж обаче не се задоволил с това да чака да се появи подходящ момент, в който да му паднат пари от небето, за да реализира желаното, а взел нещата изцяло в свои ръце и тръгнал на гурбет. 6 години работил в Англия, за да изкара достатъчно средства, с които да развие свой бизнес във Велико Търново. Днес мечтата му вече е реализирана и той се радва на плода на своя си труд. В събота Красимир заедно с роднини, приятели и десетки гости отпразнува отварянето на своето бленувано заведение „Вкусотерия”.
„Още от дете мечтаех един ден да имам свое собствено местенце, в което да се предлагат оригинални сандвичи и напитки. Когато пораснах, вече бях създал в главата си и бизнесплан за постигането му, но не разполагах с необходимия бюджет. Така след известно време лутане в търсене на правилната посока за изкарване на пари, осъзнах, че единственият вариант това да се случи, е като отида да работя в чужбина”, споделя 30-годишният мъж.
През 2009 година станал част от екипа на рекламна къща в Лондон, но след няколко месеца решил да си намери по-доходоносно препитание. Негови познати го насочили към сферата на транспорта и така след изкаран изпит получил лиценз за упражняване на професията шофьор на такси в британската столица. Първоначално карал кола под наем, а после успял да си купи своя собствена. Работел по минимум 12 часа на ден, устремен в събирането на необходимите средства за заведение.
„Животът ми в Англия беше изпълнен с много лишения. Не си позволявах да излизам с приятели, макар да бях на възраст, в която всеки човек гледа да се забавлява и да граби с пълни шепи от живота. Бях изцяло отдаден на своята идея за бизнес в родното място и не съществуваше нещо, което да ме разсее от крайната цел”, разказа търновецът.
Шест години били достатъчни на младия мъж, за да събере нужната сума, и така през април 2015 година хваща самолета за България и се заема да търси идеалната локация за своето мечтано заведение. Казва, че след два месеца открил мястото случайно и без помощта на специалисти в сферата на недвижимите имоти.
„През август стартирах ремонтните дейности, като за целта не бях ангажирал майстори и дизайнери. Собственоръчно ремонтирах мястото заедно с много положени усилия от страна на мои роднини и приятели. Интериорът е по моя идея, а масите и столовете направихме аз и баща ми”, увери Красимир.
Той създал съвсем сам и менюто. Казва, че залага на сравнително кратък списък с храни, кафе, бира и вино, но за сметка на това, твърди, че качеството им е много високо. В заведението се предлагат сандвичи, приготвени с интернационални продукти и любимите бабини закуски, съчетани с модерни за 21-ви век съставки. Сред оригиналните предложения са пържени козуначени филийки със сирене и конфитюр, сандвичи от тортиля, френски, руски и пълнозърнест хляб. На обяд пък ще се приготвят крем супи и салати с неподражаем вкус.
Атракцията във „Вкусотерия” са предлаганите топли напитки. Клиентите ще се радват лате арт, или иначе казано красиви рисунки и надписи върху най-горния слой на еспресото и капучиното. Те ще са дело на самия Красимир, който е и барист. Още преди да замине за Англия участвал в национален шампион по лате арт, а днес вече не се бои да експериментира и създава изкуство.
Нощно време заведението ще работи като винен бар, уточни собственикът. Казва, че в менюто има много висок и среден клас вино. Уверен е, че предложенията ще задоволят вкуса на ценителите на гроздовия сок и те ще си тръгват доволни. Същото важи и за бирата, подчерта Красимир.
Официалното откриване се състоя в събота следобед, а присъстващите опитаха безплатно оригиналните сандвичи и се насладиха на забавно тържество в уютната атмосфера на заведението.
Галина ГЕОРГИЕВА
Сн. Светослав СТЕФАНОВ


title: Изберете смела и бляскава визия за Коледните и Новогодишни празници

maintext:
Публикувана на: 23.12.2016г. 2 прегледа
На каква прическа да се спрете в Коледната и Новогодишната нощ? Какъв грим би ви направил различна и запомняща се? Как да си направите ефектен маникюр в домашни условия? На всичките тези въпроси специално за „Борба” отговарят едни от най-добрите местни професионалисти по разкрасяване. Веселин Богданов е фризьор с над 20-годишен опит, който има свое студио в Горна Оряховица и е единственият български треньор за фризьори на „Шварцкопф”. Гримьорката Веселина Найденова е завършила професионален курс за мейкъп специалисти в Лос Анджелис преди три години, когато е била на бригада в САЩ, и от няколко месеца работи в елитен моден салон в София. Маникюристката с руски корени Анна Чалова е носителка на няколко национални награди за оригинален акрил маникюр.
КОАФЬОРЪТ
Топкоафьорът Веселин Богданов съветва дамите да заложат на по-естествени прически, които съчетават в себе си елегантност и свобода. Подходящи са както спуснатите, така и вдигнатите на кок коси, като целта е фризурите да не са натруфени, а да излъчват свежест. Те могат да бъдат постигнати вкъщи с обикновена плоска преса и с помощта на фибички. Правенето на небрежни къдрици с маша също е лесен вариант, за който не се изискват особени фризьорски умения. Запечатването на прическата с лак от 15 см разстояние гарантира по-дългия й живот.
„Важно е имаме някакъв цвят в косите – в момента червеникавите цветове са много интересни и модерни, особено когато са съчетани с няколко нюанса. Преливането внася оригиналност и няма как да остане незабелязано”, обясни Веско. Той обаче е категоричен, че дамите не бива да предприемат тази нова техника за боядисване в домашни условия.
Сами могат да се погрижат за здравината и красотата на косата си с подходяща козметика. „Зимата е хубаво е да се използват пяна, спрей за обем или други стилизиращи продукти, тъй като времето е влажно и бързо се развалят прическите. Схващането, че много маски и козметика увреждат косата, е остаряло разбиране и напълно необосновано”, увери майсторът на ножицата. Веско уточни, че миенето на косата трябва да бъде редовно и минимум през ден. „Не е вярно това, че я увреждаме, ако я мием често. Косите се замърсяват от всичко, те поемат всякакви миризми и мръсотии. Не препоръчвам сухия шампоан”, допълни фризьорът.
ГРИМЬОРКАТА
Гримьорката Веселина Найденова призова дамите да бъдат по-смели в избора си на празничен макиаж. За да приковете всички погледи, задължително трябва да има акцент в грима, дори два. И тъй като поводът позволява експерименти във визията – околните биха възприели по-лесно това. „Под двоен акцент имам предвид наситено червило и силно опушени очи. Класическата комбинация червени устни и черни клепачи винаги ще бъде актуална. Тези, които обаче вече приемат това съчетание за изтъркано, могат да пробват със сини сенки върху целия клепач, като в централната му част поставят сребърен брокат с дългокосместа четка. Задължително след това трябва да поставят черна очна линия, а за по-изразителен поглед – изкуствени мигли”, съветва специалистката. Веси обясни, че този грим изисква същата студенина и по отношение на цвета на устните. Ето защо червилото трябва да е матово кафяво.
Гримьорката смята, че без контуриране на лицето с фон дьо тен и най-перфектният макиаж ще стои неособено впечатляващо. За целта обаче цветовете в палитрата трябва да са съчетани с тена на дамата.
„Не бива да се подценява ефектът от подчертаването на веждите. Моливите за тях вече не са неизменна част от необходимия асортимент за гримиране. С тъмни сенки могат да се запълнят празнините във веждите, а слагането на коректор точно по тях, ги кара да изпъкват повече”, обясни Веси.
МАНИКЮРИСТКАТА
Красивите нокти никога не остават незабележими. Същото важи и за неподдържания маникюр. Когато обаче става дума за празнична визия, ръцете са особено важни, защото представляват завършек на цялостната концепция. Маникюристката Анна Чалова обясни, че постигането на впечатляващи нокти в домашни условия би отнело не повече от 10 минути. За целта са нужни само плоска пила за нокти и бързосъхнещ лак. „Особено актуален в момента е лакът тип червен брокат. Той създава празнично настроение и освен декември никой друг месец не е подходящ за толкова натрапчив цвят за маникюр”, коментира Анна. Специалистката уточни, че червеният брокат би стоял най-добре на закръглена форма нокти, вместо на особено актуалната за тази година – остра. Не са за подценяване и плътните металически цветове – синьо и зелено. Според нея тази студенина в багрите създава усещане за загадъчност. Анна подчерта, че обикновеният френски маникюр, макар да е лесно постижим, не би впечатлил особено околните и препоръча да бъде заменен с цялостно лакиране на нокътната плочка в бяло и леко потупване с обикновена дунапренена гъбичка, напоена в какъвто и да е друг цвят. Тази комбинация задължително трябва да завърши с топ лак, който да запечата крайния ефект и да допринесе за изпъкването на лесното декориране.
Търновската маникюристка сподели картинки с коледни рисунки по ноктите, които са особено ефектни и същевременно лесни за направа. В тях са представени стъпките, които трябва дамите да следват, за да се постигне желаната картинка.
И тримата специалисти по красота обаче се единодушни, че красивата визия не е сигурен метод към незабравимо изкарване на празниците, а начин да повдигнат самочувствието на дамите. Най-важният компонент за добро настроение са любимите хора и топлата семейна атмосфера.
Галина ГЕОРГИЕВА


description: Умен робот скъсява опашките за наливна бира в пъба и пуска кехлибарената течност с докосването на кредитна или дебитна карта, съобщава в. "Дейли

title: Робот стопява опашките за бира в пъба

maintext:
Публикувана на: 21.12.2016г. 40 прегледа
Умен робот скъсява опашките за наливна бира в пъба и пуска кехлибарената течност с докосването на кредитна или дебитна карта, съобщава в. „Дейли мирър“.
Първата помпа за бира на самообслужване позволява тя да бъде купена с безконтактни карти и поръчки чрез тъчскрийн. Тя е идеална за затрупани от клиенти пъбове и за рокфестивали с ожаднели за пиво тълпи.
Новият артикул носи търговската марка „Pay@Pump“ и е разработен от гиганта на кредитните карти „Баркликард“. Британските клиенти обикновено чакат средно по 12 минути в баровете, докато получат поръчаната халба бира. Новият робот-автомат скъсява това време с две трети.
Прототипът на бармана-робот беше успешно тестван в пъб в централната част на Лондон. Той бе конструиран след внимателен анализ на статистиките, според които една пета от британците се отказват от консумация, когато се сблъскат с препълнен с клиенти пъб и чакат прекалено дълго, за да бъдат обслужени.
Една трета от посетителите на барове си признали, че са опитали да омаят сервитьорките, за да бъдат обслужени преди другите клиенти.
Източник: БТА


title: Седем медала за „Етър 2000“ от шампионата по плуване за мъже и жени, Бояна Томова с две шампионски титли

maintext:
Публикувана на: 21.12.2016г. 73 прегледа
С 13 плувци – 9 момчета и 4 момичета, представи Велико Търново на Държавното отборно първенство за мъже и жени на 25-метров басейн в София КПС „Етър 2000“. В шампионата се включиха 251 състезатели от 32 клуба.
Бояна Томова завоюва две първи места – на 50 и 100 метра гръб, а на 200 м гръб е втора. Любомир Епитропов взе сребро на 200 м бруст, на 100 м бруст е трети, а на 50 м в същия стил е шести. Иван Добрев също записа много силно представяне, като се нареди на трето място на 50 гръб и 100 м гръб, а на 200 м гръб е четвърти.
Стилиян Стоянов е шести на 50 м гръб и осми на 100 м гръб. Николай Петровски е шести на 400 м съчетано плуване и девети на 200 м бътерфлай. Илина Йозова е осма на 50 м бруст. При щафетите момчетата на треньорката Роза Георгиева са пети на 4 х 50 м смесена по стил и седми на 4 х 50 м св. стил в състав Л. Епитропов, И. Добрев, С. Стоянов и Н. Петровски. Момичетата са девети и на двете щафети. По време на първенството беше извършено и награждаване на десетте най-успешни плувци на България за 2016, като постиженията са отчетени по таблицата на ФИНА. Роза Георгиева е единственият треньор с трима състезатели в десетката – бившият вече състезател на КПС „Етър 2000“ Антъни Иванов – на второ място с 863 т., Любомир Епитропов – на осмо място със 776 т., и Бояна Томова – на десето място със 766 т.


title: Читалище „Искра“ отпразнува 120 г. с тържествен концерт

maintext:
Публикувана на: 23.12.2016г. 2 прегледа
С ВПЕЧАТЛЯВАЩ КОНЦЕРТ ЧИТАЛИЩЕ „ИСКРА 1896” ВЪВ ВЕЛИКО ТЪРНОВО ОТПРАЗНУВА 120 ГОДИНИ ОТ СЪЗДАВАНЕТО СИ. Спектакълът беше наречен „Искри в бъдещето” и продължи повече от три часа. В него участваха хор „Кантилена”, професионален фолклорен ансамбъл „Искра”, клуб за народни танци „Пагане”, даровити млади певци от вокално студио „Таланти”, детски танцов състав „Искрици” и група „Спенс”.
Директорът на общинската дирекция „Култура и туризъм” Нелина Църова приветства читалищното настоятелство и дейци и ги поздрави от името на кмета Даниел Панов. Изтъкнат бе големият принос на колектива на читалище „Искра” за пъстрия културен живот в старопрестолния град.
5000 лева за нови носии и одежди за професионален фолклорен ансамбъл „Искра”, художествено произведение, благодарствена грамота и литература бяха подаръците от Община Велико Търново по случай юбилея на читалището.


title: 27 Декември - Стефановден

maintext:
Публикувана на: 23.12.2016г. 13 прегледа
Имен ден: Венчо, Венцислав, Венцислава, Запрян, Стамен, Стамена, Стан, Стана, Стане, Станимир, Станимира, Станислав, Станислава, Станчо, Стефан, Стефана, Стефанка, Стефания, Стефи, Стефка, Стефко, Стефчо, Стоил, Стоила, Стоилка, Стоимен, Стоичко, Стойка, Стойчо, Стою, Стоян, Стояна, Стоянка, Таня, Теки, Теньо, Фани, Цако, Цанка, Цанко, Цано, Цанчо, Цоко, Цона, Цонко, Цоню, Шон, Шона
Стефановден (Св. първомъченик и архидякон Стефан. Преп. Теодор Начертаний)
Стефановден – денят на Свети Стефан, се чества на третия ден след Рождество – 27 декември. Култът към този светец е голям, почитта към него – също. От времето на Апостол Павел насам всички наричат Св. Стефан пръв мъченик (първомъченик), защото е една от първите жертви на христянската вяра.
Това е третият ден на Коледа и последният празник за годината. За него хората разказват, че „затваря кръга“ на старата година. Семейството се събира около обща трапеза с месни ястия.
Трапеза: свинско с кисело зеле, баница с черва или месо.
Източник: http://www.imenata.com


title: Ясновидката Веска Ковачева от Джулюница: „Идват добри промени за всички общини”

maintext:
Публикувана на: 23.12.2016г. 2 прегледа
Слава и на земята мир. Благословението небесно да бъде над всички вас. Амин!
Идват промени, но не много големи. Във ВЕЛИКО ТЪРНОВО през 2017 г. недовършените проекти ще се осъществят. На кмета ще му е трудно, защото ще се опитват да го объркват. Но той все пак ще намери дипломатичен начин да успее и да влезе в ритъм. Трудностите за него и работата му ще бъдат до април месец. После нещата ще се подредят. Да внимава с договори, там ще са проблемите, оттам ще идват нервите за него. Градът ще расте. Ще има и нови инвестиции.
ГОРНА ОРЯХОВИЦА също ще върви напред и нагоре. И нека хората се замислят и да благодарят на своя градоначалник, който всъщност е пратен тук на този пост с мисия. За да възстанови и възроди града. През новата година в Горна Оряховица ще се разгърне мащабна работа. Това ще помогне и на региона, ще се проведе и някакво много оригинално събитие, което ще накара да се говори за този град много и надалеч. Ще се случи през лятото, а сега в момента никой не знае. С две думи късметът на града върви с този кмет.
За СВИЩОВ силата казва хората да са спокойни за града си. Кметът им – и той е избран свише. Защото цялото му съзнание е свързано с града. Този човек има много, много идеи. Той ще се бори и ще успее да докаже, че наистина работи за хората. Две големи събития очакват града, те дори ще са от световен мащаб и ще предизвикат интереса и на чуждестранни медии. Ще се случат през май и август. Нови инвестиции ще влязат и тук. Ще има новаторство и много пари за общината.
За ПАВЛИКЕНИ ще има рокади в кметството през ранната пролет на следваща година, някъде преди Великден. Ще бъдат наложителни и за добро. През лятото градът ще има проблеми, свързани със замърсена вода. Ще трябва да се действа бързо заради здравето и доброто на хората. Ще се справят, но да знаят отсега, че ще има проблеми. През годината в Павликени ще бъдат отворени и нови програми.
В СТРАЖИЦА ще има големи промени. Сегашният кмет ще поеме друг пост, на друго ниво. Ще има нови избори и предишната кметица ще ги спечели и ще довърши мандата. На този кмет му е начертано пак да е на пост сред много хора. И за изборите ще има балотаж между млад мъж и старата кметица, която ще спечели, така й се дава. Други проблеми общината няма да има, това ще е тиха и спокойна година.
ПОЛСКИ ТРЪМБЕШ е щастлив със своя кмет. От него се очаква много, много работа. Той има небесна харизма – да носи след себе си добро за хората и през новата година това го чака. Да бъде внимателен през април и май. С документи ще се случи нещо, което ще го постресне. Да се пази, за да не бъде подведен. Предстои побратимяване с голям чуждестранен град. То ще донесе късмет.
Предсрочни избори ще има през месец април. И отново три партии ще се договарят за управлението. България избра новия президент правилно. Той ще съумее бавно, но сигурно да обединява хората. Ще бъде човек на думата и на честта. Хората ще го обичат, но нека не се сърдят и на Бойко Борисов. Човекът искаше много неща да направи. И донякъде успя, но и той е човек, и той е уморен. Все пак още ще работи за България – това е част от кармичния му път, който още не е извървян.
А за България не се бойте – ще се лее вода, ще ни труса, но слабо. Но ще си останем народ и родина непокътната. Трудното ще е с бежанците, но над нас небесните покровители зорко следят. И няма да допуснат голяма криза да се случи.
Нека Бог и Богородица пазят нашата родина. Нека любовта Христова да е с вас. С такава любов се обичайте и благодарете. Честита Коледа!